Όλα όσα είπε ο Κώστας Γαβρόγλου για τη νέα Γ’Λυκείου και το νέο σύστημα εισαγωγής στα ΑΕΙ (Βίντεο)\nΠΑΙΔΕΙΑ 03/09/2018 - 14:41 | Author: Newsroom\nΟλόκληρη η Συνέντευξη του Υπουργού Παιδείας, Έρευνας & Θρησκευμάτων, Κώστα Γαβρόγλου για τη νέα Γ’Λυκείου και το νέο σύστημα εισαγωγής στα ΑΕI\nΑπομαγνητοφωνημένη ολόκληρη η Συνέντευξη Τύπου\nΥΠΟΥΡΓΟΣ: Καλημέρα σας. Να σας ευχαριστήσουμε για σήμερα το πρωί. Θα θέλαμε να συζητήσουμε σήμερα το σχέδιό μας για τη νέα Γ’ Λυκείου και ως εκ τούτου για το σύστημα εισαγωγής στα ΑΕΙ και να απαντήσουμε σε όλες τις ερωτήσεις που θα μας θέσετε.\nΕδώ και ένα χρόνο συζητάμε μια πρόταση και όπως είπαμε όταν είχαμε δημοσιοποιήσει την πρόταση, θα συζητήσουμε αυτή την πρόταση, θα δούμε πού θα καταλήξουμε και θα καταθέσουμε μια νέα πρόταση με βάση και τις συζητήσεις που έχουν γίνει στο μεταξύ.\nΗ πρόταση που σας καταθέτουμε τώρα, διαμορφώθηκε με βάση τη φιλοσοφία της πρότασης του Ινστιτούτου Εκπαιδευτικής Πολιτικής. Τα συμπεράσματα του εθνικού διαλόγου για την παιδεία που έγινε το ’15 και το ’16. Τα πορίσματα των αντίστοιχων συζητήσεων στην Επιτροπή Μορφωτικών Υποθέσεων της Βουλής.\nΕπίσης η πρόταση αυτή είναι αποτέλεσμα πάρα πολλών συζητήσεων με εκπαιδευτικούς φορείς και μεμονωμένους εκπαιδευτικούς. Και βεβαίως με μια πάρα πολύ συστηματική μελέτη των συστημάτων που ισχύουν σε άλλες χώρες.\nΤα θέματα και οι προτάσεις που κάνουμε θα ισχύσουν από το 2019 – 2020. Από την ακαδημαϊκή χρονιά 2019 – 2020 που τα παιδιά που τώρα πάνε στη Β’ Λυκείου θα είναι στην Γ’ Λυκείου.\nΚαι βεβαίως αυτό που λέμε και σε αυτό που σας μοιράσαμε στη προμετωπίδα, δηλαδή ριζοσπαστικές λύσεις με προσεκτικά βήματα, είναι κάτι που θα χαρακτηρίσει όλη τη λογική των προτάσεών μας ακριβώς επειδή δεν θέλουμε να υπάρχουν έντονες διαταράξεις σε αυτό που ισχύει σήμερα, αλλά ταυτοχρόνως και αυτό έχει πολύ μεγάλη σημασία να υπάρχει μια σαφέστατη προοπτική και μια καλά μελετημένη μεταβατική περίοδο.\nΕπίσης δεν πρόκειται να γίνει κατανοητό το σύνολο του σχεδίου εάν δεν τοποθετηθεί μέσα σε ένα πλέγμα μιας συνολικής εκπαιδευτικής μεταρρύθμισης. Και η μεταρρύθμιση αυτή έχει σχέση και με τη δευτεροβάθμια εκπαίδευση και με την τριτοβάθμια εκπαίδευση και όπως θα πούμε και με την επιμόρφωση των καθηγητών.\nΕκείνο όμως που έχει πάρα πολύ μεγάλη σημασία είναι ότι πρέπει να κατανοηθεί πως το πρόβλημα που έχουμε είναι το πρόβλημα της ανασυγκρότησης της Γ’ Λυκείου. Είμαστε μια χώρα, το έχουμε ξαναπεί που δυστυχώς η εκπαιδευτική λειτουργία της Γ’ Λυκείου έχει ακυρωθεί, ουσιαστικά δεν υπάρχει Γ’ Λυκείου παρά τις πολύ φιλότιμες προσπάθειες των εκπαιδευτικών και ο στόχος μας είναι το σχολείο, η κοινωνία μας, να ξανακερδίσει τη Γ’ Λυκείου.\nΓια να μπορέσουμε να το καταφέρουμε αυτό, θα πρέπει να το δούμε όπως σας είπα, σε ένα πλέγμα προτάσεων που κάνουμε για το σύνολο της εκπαίδευσης. Το πρώτο στοιχείο είναι τα νέα προγράμματα σπουδών που ήδη επεξεργαζόμαστε με το Ινστιτούτο Εκπαιδευτικής Πολιτικής για το γυμνάσιο και βεβαίως για την Α’ και Β’ Λυκείου.\nΤο δεύτερο είναι ότι οι προτάσεις που γίνονται για τα Γενικά Λύκεια είναι στενά συνδεδεμένες με όλες τις προτάσεις που έχουν ήδη γίνει για την αναβάθμιση της επαγγελματικής εκπαίδευσης.\nΤο τρίτο είναι ότι τίποτα από όλα αυτά δεν μπορεί να γίνει κατανοητό επί της ουσίας αν δεν δούμε ταυτοχρόνως και τη νέα αρχιτεκτονική της τριτοβάθμιας εκπαίδευσης, όπου είναι οι συνέργειες με τα ΤΕΙ, είναι η ίδρυση εντελώς νέων τμημάτων που θεραπεύουν σύγχρονα γνωστικά πεδία, τα ερευνητικά κέντρα, τα νέα πανεπιστημιακά ερευνητικά κέντρα και ένα σύνολο άλλων πρωτοβουλιών που συνιστούν και διαγράφουν τη νέα αρχιτεκτονική των Ανωτάτων Εκπαιδευτικών Ιδρυμάτων.\nΤο τέταρτο είναι η δημιουργία και λειτουργία των διετών προγραμμάτων σπουδών όπου θα είναι προγράμματα σπουδών μέσα στα πανεπιστήμια που θα παρέχουν πιστοποιητικά επαγγελματικών προσόντων με ευρωπαϊκές προδιαγραφές.\nΚαι βεβαίως το πέμπτο είναι το Εθνικό Σχέδιο Επιμόρφωσης των Εκπαιδευτικών. Όλα αυτά μαζί αποτελούν τα στοιχεία της εκπαιδευτικής μας μεταρρύθμισης σε όλα έχουμε δώσει δείγματα γραφής και βεβαίως αυτό που θα κάνουμε τώρα για την Γ’ Λυκείου εντάσσεται ακριβώς μέσα σε αυτή την προσπάθεια και αναβάθμισης του δημόσιου σχολείου, αλλά και συνάθρωσης του μαζί με όλα τα υπόλοιπα στοιχεία της εκπαιδευτικής μεταρρύθμισης.\nΕπιπλέον έχουμε ορισμένα προβλήματα με την Γ’ Λυκείου αυτή καθεαυτή. Ο ασφυκτικός εναγκαλισμός αυτής της τάξης με τις πανελλήνιες εξετάσεις παρά τις φιλότιμες προσπάθειες των εκπαιδευτικών, ουσιαστικά ακυρώνει την Γ’ Λυκείου έτσι όπως έχει ιστορικά διαμορφωθεί. Μπορούμε, εάν θέλετε, να συζητήσουμε τους λόγους που έχουμε οδηγηθεί σε αυτή την κατάσταση, αλλά η διαπίστωση παραμένει να είναι απολύτως αληθινή.\nΥπάρχει μια ακύρωση βαθμιαία και μάλιστα αυτή η ακύρωση έχει επηρεάσει πολύ αρνητικά και τη Β’ Λυκείου. Έτσι όπως έχουν διαμορφωθεί ιστορικά τα πράγματα. Ο διαχωρισμός των μαθημάτων σε μαθήματα γενικής μόρφωσης και σε εξεταζόμενα για την εισαγωγή στα πανεπιστήμια, οδήγησε σε πλήρη αδιαφορία για τα μαθήματα γενικής παιδείας και την προσφυγή στους θεσμούς της παραπαιδείας για τα εξεταζόμενα μαθήματα.\nΚαταλήγουμε λοιπόν στην πολύ θλιβερή διαπίστωση ότι έτσι όπως έχουν εξελιχθεί τα πράγματα, το σχολείο και κυρίως η Γ’ Λυκείου φαίνεται να είναι ένα πάρεργο των φροντιστηρίων, των ιδιαίτερων κλπ.\nΚαταλαβαίνουμε όλοι ότι δεν μπορεί μια χώρα να προχωρήσει με αυτό τον τρόπο. Και καταλαβαίνουμε εδώ ότι θα ήταν λάθος να αρχίσουμε να λέμε ότι για όλα φταίνε τα φροντιστήρια, για όλα φταίνε τα ιδιαίτερα, για όλα φταίνε διάφοροι εξωγενείς παράγοντες της εκπαίδευσης.\nΕίναι ένα πράγμα που έγινε σιγά – σιγά. Δημιούργησε αντιλήψεις και νοοτροπίες, οι οποίες με μικρά βήματα οδήγησαν ουσιαστικά στην ακύρωση της Γ’ Λυκείου, στην επιδείνωση της κατάστασης στη Β’ Λυκείου και όλα τα υπόλοιπα που σας είπα.\nΚαι βεβαίως το συνολικό αποτέλεσμα είναι ότι το απολυτήριο που παρέχεται από το Λυκείου, στο τέλος δηλαδή της Γ’ Λυκείου, πρακτικά δεν παίζει κανένα απολύτως λόγο. Είναι κοινωνικά απαξιωμένο και βεβαίως παιδαγωγικά και εκπαιδευτικά δεν έχει το κύρος, το βάρος και κυρίως το περιεχόμενο αυτό που θα περίμενε κανείς να έχει.\nΤην ίδια στιγμή οι πανελλήνιες εξετάσεις, οι εξετάσεις που τώρα δίνουμε για να εισαχθούμε στην Τριτοβάθμια Εκπαίδευση, παρουσιάζουν ως ξέρετε σοβαρότατες παθογένειες. Πολλές και πολλοί από εσάς έχουν αναφερθεί στις παθογένειες αυτών των εξετάσεων.\nΤαυτόχρονα όμως –κι αυτό θέλω να προσεχθεί- παρά τα ελαττώματά τους η ελληνική κοινωνία αποδέχεται αυτές τις εξετάσεις, επειδή είναι εξετάσεις που είναι αδιάβλητες και σε μια χώρα που επί πάρα πολλές δεκαετίες το αδιάβλητο ήταν πάντα ένα ζητούμενο, το γεγονός ότι έχουμε μια διαδικασία που είναι αδιάβλητη, έπεισε την ελληνική κοινωνία ότι είναι και αξιόπιστη. Δεν προκύπτει από πουθενά ότι οτιδήποτε αδιάβλητο υποχρεωτικά είναι και αξιόπιστο.\nΚαι το ξέρουμε αυτό διότι ένας τεράστιος αριθμός παιδιών πάνω από 70% δεν πάνε να σπουδάσουν αυτά που θέλουν. Αυτές οι εξετάσεις κοστίζουν κάθε φουρνιά 2,5 δις στις οικογένειες, έχουν φοβερά αρνητικές επιπτώσεις στον τρόπο που εξετάζονται τα μαθήματα και μεταδίδεται η γνώση και ουσιαστικά έχουν συμβάλλει σε αυτό που πάμε να αντιμετωπίσουμε, δηλαδή στην ακύρωση της 3ης Λυκείου.\nΆρα στόχος μας είναι η επαναφορά της Γ Λυκείου και ενδεχομένως η λέξη «επαναφορά» να μην είναι σωστή, η διαμόρφωση, η συγκρότηση της Γ Λυκείου, η αναβάθμιση ως εκ τούτου του απολυτηρίου πάρα πολύ σημαντικό και από αυτά να προκύπτει κι ένας τρόπος εισαγωγής στην Ανώτατη Εκπαίδευση.\nΩς προς το πρώτο για τη Β Λυκείου. Νομίζουμε ότι οι εγκύκλιες σπουδές πρέπει να ολοκληρώνονται στη Β Λυκείου και άρα αμέσως μετά –ήδη το κάνουμε- θα υπάρξουν σοβαρές παρεμβάσεις στα προγράμματα σπουδών, στα ωρολόγια προγράμματα της Β και Α Λυκείου.\nΕμείς θέλουμε στη Β Λυκείου να ολοκληρώνονται οι εγκύκλιες σπουδές και η Γ Λυκείου να αποκτά έναν χαρακτήρα προπαρασκευαστικής τάξης για την εισαγωγή στην Ανώτατη Εκπαίδευση.\nΟι προτάσεις αυτές θα ισχύουν για το Γενικό Λύκειο, ενώ για τα Επαγγελματικά Λύκεια τα πράγματα θα συνεχίσουν να έχουν όπως είναι σήμερα. Ο λόγος είναι ότι όπως γνωρίζετε έχουμε πάρει πολύ σοβαρές, πολύ θετικές πρωτοβουλίες για την Επαγγελματική Εκπαίδευση για τα Επαγγελματικά Λύκεια, αυτό εξάλλου αντανακλάται σε πολλά επίπεδα και στη ζωή αλλά και στις αποδόσεις των Επαγγελματικών Λυκείων. Θέλουμε να σταθεροποιηθούν αυτές οι αλλαγές, να προχωρήσουμε και στα επόμενα βήματα και θα δούμε προοπτικά τις όποιες αλλαγές χρειάζονται για την εισαγωγή στα Πανεπιστήμια. Πάντως αυτά που θα πούμε ισχύουν για τα Γενικά Λύκεια.\nΣτη Β Λυκείου το μόνο που θα αλλάζει από φέτος είναι ότι το μάθημα της Πολιτικής Παιδείας θα αντικατασταθεί από το μάθημα Πολίτης και Δημοκρατία και με το αντίστοιχο εγχειρίδιο και από του χρόνου θα υπάρχουν οι άλλες σχετικές αλλαγές.\nΤώρα, οι αλλαγές στην Γ Λυκείου. Οι τρεις ομάδες Προσανατολισμού γίνονται τέσσερις, ώστε να αντιστοιχεί η κάθε μία σε κάθε ένα επιστημονικό Πεδίο. Το δεύτερο είναι ότι αντικαθίσταται το μάθημα των Λατινικών με το μάθημα της Κοινωνιολογίας. Το μάθημα των Αρχών της Οικονομικής Θεωρίας εμπλουτίζεται το περιεχόμενό του για να αναδειχθεί και η κοινωνική διάσταση της οικονομίας.\nΚάθε ομάδα Προσανατολισμού περιλαμβάνει μόνο τα μαθήματα στα οποία οι υποψήφιοι θα εξεταστούν και για να πάρουν το απολυτήριο και όσοι επιλέξουν να δώσουν πανελλήνιες εξετάσεις θα εξεταστούν στα ίδια μαθήματα. Καταργούνται οι συντελεστές βαρύτητας. Όλα τα μαθήματα έχουν την ίδια ακριβώς βαρύτητα.\nΓια το ημερήσιο Γενικό Λύκειο προβλέπονται τρία υποχρεωτικά μαθήματα: το μάθημα της Νεοελληνικής Γλώσσας και Γραμματείας ενιαίο μάθημα για 6 ώρες, το μάθημα των Θρησκευτικών για 1 ώρα και το μάθημα της Φυσικής Αγωγής για 2 ώρες.\nΕπιπλέον στο Γενικό Λύκειο θα προβλέπονται 2 ώρες επιπρόσθετες από μαθήματα επιλογής, στα οποία περιλαμβάνονται και αυτά που μπορεί να χρειαστούν οι υποψήφιοι να δώσουν ως ειδικά μαθήματα για να εισαχθούν σε ειδικά Τμήματα, είτε είναι η ξένη γλώσσα είτε είναι το σχέδιο.\nΆρα έχουμε για όλους στην Γ Λυκείου υποχρεωτικά 6 ώρες Νεοελληνική Γλώσσα και Γραμματεία, 1 ώρα Θρησκευτικά, 1 ώρα Φυσική Αγωγή και 2 ώρες μια επιλογή που μπορούν να πάρουν.\nΚαι τώρα η κάθε ομάδα Προσανατολισμού δηλαδή η θεωρητική Κατεύθυνση, η υγείας, η θετική και οι κοινωνικές με την πληροφορική, θα έχουν μόνο τρία μαθήματα από 6 ώρες το καθένα. Παραδείγματος χάριν στη Θεωρητική θα είναι Αρχαία 6 ώρα, Ιστορία 6 ώρες, Κοινωνιολογία 6 ώρες.\nΆρα βλέπετε ότι προτείνουμε ένα απολύτως δωρικό, συμμετρικό και παιδαγωγικά αποτελεσματικό σύστημα για την Γ Λυκείου, τη στιγμή που ο χαρακτήρας της Γ Λυκείου έχει κυρίαρχα τον χαρακτήρα του προπαρασκευαστικού έτους.\nΕνδεχομένως να υπάρχει κάποιο ερώτημα «ωραία, και τι γίνεται με τα μαθήματα γενικής παιδείας;». Κοιτάξτε, ένα από τα μεγάλα λάθη είναι αυτός ο πολύ δραματικός διαχωρισμός ανάμεσα σε γενική παιδεία και κατεύθυνση. Όταν κανείς κάνει έξι ώρες Νεοελληνική Γλώσσα και Γραμματεία, μην αρχίσουμε να λέμε ότι αυτό δεν συμβάλλει στη γενική παιδεία, ή όταν κάνει τα μαθήματα Προσανατολισμού ότι αυτά δεν συμβάλλουν στη γενική παιδεία.\nΟπότε όταν τα κάνεις αυτά τα μαθήματα στο σχολείο, όταν αυτά τα μαθήματα γίνονται με συστηματικό τρόπο όταν η ύλη είναι εκσυγχρονισμένη, όταν οι εκπαιδευτικοί τους δίνεις επιτέλους αυτό το χώρο να αναπνεύσουν και να μπορέσουν να είναι πολύ πιο δημιουργικοί μέσα στην τάξη, αυτά συμβάλλουν και στη γενική παιδεία στην Γ Λυκείου.\nΌπως είδατε σε αυτό που μοιράσαμε υπάρχουν κάποιοι πίνακες οι οποίοι κωδικοποιούν αυτές τις αλλαγές.\nΠώς παίρνουμε το απολυτήριο ώστε να εξασφαλιστεί και το κύρος που θέλουμε να προσδώσουμε στο απολυτήριο: Ένα από τα χαρακτηριστικά αν θέλετε των παθογενειών, εγώ θα έλεγα και των εκφυλιστικών τάσεων που έχουν κυριαρχήσει σε ορισμένους, είναι ένας πληθωρισμός των υψηλών βαθμών. Αφού δεν παίζει κανένα ρόλο, δεν του δίνει κανένας σημασία, ούτε τα παιδιά ούτε οι εκπαιδευτικοί και πάμε παρακάτω.\nΔεν πρέπει να γίνονται έτσι τα πράγματα. Εμείς λέμε ότι θα υπάρχουν οι βαθμοί των τετραμήνων οι οποίοι θα προσδιορίζονται όπως περίπου προσδιορίζονται και σήμερα, εκτός προφανώς τη Φυσική Αγωγή, δε θα μετράει στον υπολογισμό των βαθμών των τετραμήνων. Οι γραπτές ενδοσχολικές απολυτήριες εξετάσεις του Ιουνίου θα γίνονται στα 4 εξάωρα μαθήματα.\nΘεωρήσαμε τα παρακάτω ως έναν τρόπο να ενισχυθεί το κύρος του απολυτηρίου. Δηλαδή θα χωρίσουμε τα σχολεία σε ομάδες ανά Δήμο, όχι όλος ο Δήμος μια ομάδα, ανά Δήμο θα υπάρχουν σχολεία ή ανά νομό εκεί που δεν υπάρχουν πολλά Λύκεια και τα θέματα για κάθε εξεταζόμενο μάθημα, θα προετοιμάζονται από τους εκπαιδευτικούς που θα πηγαίνουν από κάθε σχολείο.\nΑν δηλαδή μιλάμε για το μάθημα της Νεοελληνικής Γλώσσας και Γραμματείας και υπάρχει μια ομάδα σχολείων, πείτε 4 σχολεία, θα πάνε σ’ ένα σχολείο 4 Φιλόλογοι, ένας δηλαδή από κάθε σχολείο, θα βάλουν θέματα, θ’ αποφασίσουν ποια πρέπει να είναι αυτά τα θέματα, θα είναι τα θέματα περισσότερα από αυτά που τελικά θα γράψουν οι μαθητές, θα υπάρχει μια κλήρωση και θα σταλούν τα θέματα στα σχολεία.\nΔηλαδή θα πηγαίνουν το πρωί οι εκπαιδευτικοί αυτοί και θα σταλούν στα σχολεία και αυτά θα είναι τα ερωτήματα για τις γραπτές εξετάσεις, θα είναι με κόλλες όπου θα είναι κλειστό το όνομα και θα διορθώνονται τα γραπτά από καθηγητές άλλου σχολείου. Στα ιδιωτικά σχολεία θα υπάρχει στην επιτήρηση και κάποιοι άτομο από δημόσια σχολεία.\nΜε αυτό τον τρόπο θεωρούμε ότι θα υπάρξει μια αντικειμενικότητα στη διόρθωση των γραπτών, δεν ξέρει κανείς ποιου παιδιού γραπτό διορθώνει, θα υπάρξει η διόρθωση από καθηγητή του διπλανού σχολείου και θα περιορίσουμε και διάφορα φαινόμενα τα οποία δε μας τιμούν ως κοινωνία που γίνονται στη διάρκεια των επιτηρήσεων με τον τρόπο που είπαμε.\nΌπως γνωρίζετε, πριν λίγο καιρό ψηφίσαμε στη Βουλή ένα εξαιρετικά σημαντικό νόμο, γύρω από το θέμα των δομών υποστήριξης των σχολείων. Δε θέλω ν’ ανοίξω μια παρένθεση να σας εξηγήσω τις δομές υποστήριξης πάντως έχουμε αναβαθμίσει με δραματικό τρόπο τις δυνατότητες ενίσχυσης των σχολείων μας και άρα όταν θ’ αρχίσει να λειτουργεί αυτό το σύστημα, δηλαδή τον Ιούνιο του 2020 που τα παιδιά της Γ’ Λυκείου θα παίρνουν το απολυτήριό τους το Μάιο.\nΤαυτόχρονα θα έχουν ήδη ένα χρόνο πριν, τουλάχιστον ένα χρόνο, σχεδόν ενάμιση, δύο, δυνατότητα να λειτουργούν κι αυτές οι δομές μ’ έναν τρόπο ιδιαίτερα αποτελεσματικό ως προς τη βοήθεια που μπορούν να παρέχουν στα σχολεία μας. Άρα η δομή της Γ’ Λυκείου, το πώς κανείς παίρνει απολυτήριο και τώρα πρέπει να δούμε με ποιον τρόπο από αυτό το προπαρασκευαστικό έτος, μπορεί να εισαχθεί στην Ανώτατη Εκπαίδευση.\nΈχει πολύ μεγάλη σημασία να κατανοήσει κανείς τον καίριο ρόλο που παίζουν στην ιστορία της εκπαίδευσης οι όποιες μεταβατικές ρυθμίσεις. Εμείς λοιπόν για πρώτη φορά, εισάγουμε ένα σύστημα ελεύθερης πρόσβασης στην Ανώτατη Εκπαίδευση αλλά δεν είναι ένα στατικό σύστημα, είναι ένα σύστημα με μια προοπτική, είναι ένα σύστημα που θέλουμε να οδηγηθούμε στην κατάργηση ενός απολύτως απάνθρωπου και αντιεκπαιδευτικού συστήματος με πολύ προσεκτικά βήματα και αυτό που προτείνουμε είναι όντως ένα πολύ στέρεο βήμα σ’ αυτή την κατεύθυνση.\nΗ πρόταση που κάνουμε είναι η εξής: Στο τέλος της Β’ Λυκείου, δηλαδή για πρώτη φορά, τον Ιούνιο του 2019, όλα τα παιδιά της Β’ Λυκείου που θέλουν να πάνε στην Ανώτατη Εκπαίδευση στην Ελλάδα, θα συμπληρώνουν ένα μηχανογραφικό όπου θα υπάρχουν 10 προτιμήσεις σε αυτό το μηχανογραφικό.\nΑυτό θα είναι μετά μια εντατική διαδικασία επαγγελματικού προσανατολισμού και μιας πλήρους αναβάθμισης σε αυτά που θα πρέπει να ξέρουν τα παιδιά πριν επιλέξουν πού θέλουν να πάνε. Σε αυτή τη διαδικασία συμπλήρωσης του μηχανογραφικού, ο ρόλος των εκπαιδευτικών είναι καίριος όπως καταλαβαίνετε, διότι οι εκπαιδευτικοί γνωρίζουν τα παιδιά, γνωρίζουν τις επιδόσεις τους, γνωρίζουν τις κλήσεις τους, έχουν τη δυνατότητα να μιλάνε με τα παιδιά, άρα θεωρούμε ότι θα υπάρχει ένας τρόπος συζήτησης των παιδιών με τους εκπαιδευτικούς όπου οι εκπαιδευτικοί θα τους βοηθήσουν πάρα πολύ, δε λέω αν θα τους καθοδηγήσουν, για το ποιες 10 επιλογές θα βάλουν.\nΣε λίγες μέρες, μετά τη συμπλήρωση αυτού του δελτίου, θ’ ανακοινωθούν τ’ αποτελέσματα όπου από το μηχανογραφικό αυτό δελτίο το συμπληρωμένο κάποιων παιδιών, θα υπάρχουν τμήματα στα οποία θα μπορούν να μπουν με μόνο το απολυτήριό τους. Δηλαδή θα είναι τα Τμήματα εκείνα που η ζήτηση δεν είναι περισσότερη από την προσφορά.\nΚαι θα εμφανιστούν μηχανογραφικά που θα έχουν είτε όλα τα τμήματα να πρέπει να μπεις μέσα από τις πανελλήνιες εξετάσεις, είτε όλα τα τμήματα να είναι τμήματα που μπορείς να μπεις μόνο με το απολυτήριο ή μικτά. Δεν υπάρχει άλλη δυνατότητα. Προφανώς τα παιδιά θα έχουν μια αίσθηση για το πού μπορούν να πάνε. Δηλαδή μπορεί να είναι η ιατρική Αθηνών, το Βιολογικό ή το Χημικό της Θεσσαλονίκης, μπορεί να είναι κάποιο τμήμα στις επιστήμες υγείας, το οποίο δεν έχει συμπληρώσει τον αριθμό των φοιτητών που είναι να πάνε και άρα μπορεί σε ένα μηχανογραφικό να εμφανιστεί ένας αριθμός τμημάτων στα οποία αν θέλεις να πας θα πρέπει να δώσεις εξετάσεις. Και ένας αριθμός τμημάτων στα οποία μπορείς να πας μόνο με το απολυτήριο. Αυτά τώρα τον Ιούνιο.\nΤο Φεβρουάριο της Γ’ Λυκείου έχει το παιδί τις εξής επιλογές. Να πει ανεξάρτητα εάν έχουν εμφανιστεί τμήματα στα οποία μπορώ να πάω μόνο με το απολυτήριο, εγώ θέλω να δώσω πανελλήνιες διότι θέλω να πάω με πανελλήνιες σε τμήματα που ενδεχομένως να μην έχουν καν εμφανιστεί και στο μηχανογραφικό μου.\nΘα υπάρχει όμως και ένα ποσοστό παιδιών που θα πει ότι εγώ θέλω να επιλέξω ένα από τα τμήματα που είναι ελεύθερης πρόσβασης που έχουν εμφανιστεί στο μηχανογραφικό. Αν τώρα το Φεβρουάριο αποφασίσει κανείς το δεύτερο, είναι υποχρεωμένος να πάει στο δεύτερο. Εάν δηλαδή έχεις στο μηχανογραφικό σου α, β, γ με πανελλήνιες και τα υπόλοιπα με ελεύθερη πρόσβαση, το Φεβρουάριο είσαι υποχρεωμένος να επιλέξεις ένα από αυτά που είναι ελεύθερης πρόσβασης αν θέλεις να πας σε τμήμα ελεύθερης πρόσβασης. Αλλιώτικα θα πας με πανελλήνιες.\nΑν τώρα εμφανιστεί στο δικό μου μηχανογραφικό εμφανιστούν κάποια τμήματα που είναι ελεύθερης πρόσβασης. Αλλά το Φεβρουάριο εγώ επιλέγω να μην πάω σε αυτά και να δώσω πανελλήνιες εξετάσεις για τα υπόλοιπα και το Μάιο αλλάξω γνώμη, δεν μπορώ να το κάνω. Το Φεβρουάριο πρέπει να αποφασίσω εάν θα πάω σε τμήμα ελεύθερης πρόσβασης.\nΤην πρώτη φορά εφαρμογής ο βαθμός του απολυτηρίου θα μετράει το 10% και ο βαθμός των πανελλαδικών εξετάσεων σε αυτά τα τμήματα που χρειάζονται πανελλαδικές εξετάσεις θα είναι το 90%.\nΝα επαναλάβω ότι τα παιδιά που θα πάνε στα πανεπιστήμιά μας το Σεπτέμβριο του 2020, που θα είναι δηλαδή οι μαθητές και οι μαθήτριες που θα είναι Γ’ Λυκείου την ακαδημαϊκή χρονιά 2019 – 2020 θα βρούνε ένα νέο τοπίο στα πανεπιστήμια. Κανένα τμήμα που θα λειτουργεί το 2020, κανένα τμήμα, δεν θα έχει πρόβλημα με το διδακτικό του προσωπικό.\nΞέρετε σήμερα υπάρχει ένας τεράστιος αριθμός τμημάτων που δεν έχουν το επαρκές διδακτικό προσωπικό για να σπουδάσουν τα παιδιά. Κανένα τμήμα δεν θα λειτουργήσει εάν δεν έχουν λυθεί θέματα υλικοτεχνικής υποδομής.\nΆρα τα παιδιά αυτά θα ξέρουν ήδη ότι τα τμήματα που θα επιλέξουν, ορισμένα θα είναι όπως είναι σήμερα που είναι εξαιρετικά υψηλής ποιότητας, ορισμένα θα είναι εντελώς καινούργια τμήματα που όπως έχετε δει στο νομοσχέδιο που ψηφίσαμε για το Ιόνιο Πανεπιστήμιο και το Πανεπιστήμιο Ιωαννίνων, έχουμε ιδρύσει και εντελώς καινούργια τμήματα. Αυτά θα είναι πλήρως στελεχωμένα και τα τμήματα τα οποία είναι αποτέλεσμα συνεργειών πανεπιστημίων και ΤΕΙ και αυτά θα είναι πλήρως στελεχωμένα.\nΌλα δε αυτά τα τμήματα και τα καινούργια και τα τμήματα συνεργειών θα έχουν νέα προγράμματα σπουδών που τα παιδιά θα είναι σε θέση να τα δούνε μέσα από το διαδίκτυο, στα site των αντίστοιχων πανεπιστημίων.\nΈξι θέματα που καθοδήγησαν τον τρόπο σκέψης μας. Πρώτον, η επαναφορά της κανονικότητας στο λύκειο και κυρίως στη Γ’ Λυκείου. Η χώρα μας όταν μπαίνει σε μια νέα περίοδο δεν μπορεί να έχει τη Γ’ Λυκείου που έχει σήμερα και η Γ’ Λυκείου και το σύνολο του Λυκείου πρέπει να αποκτήσει μια κανονικότητα.\nΑναβάθμιση του εθνικού απολυτηρίου. Δεν τιμά την κοινωνία μας, όταν το εθνικό απολυτήριο έχει το μηδενικό κύρος που έχει σήμερα.\nΤρίτο. Η σταδιακή κατάργηση των εισαγωγικών εξετάσεων. Δεν μπορεί να γίνει από τη μια μέρα στην άλλη, δεν το έχει υποστηρίξει κανένας αυτό. Το ερώτημα είναι εάν έχουμε εκείνες τις δυνατότητες και εκείνες τις μεταβατικές ρυθμίσεις ώστε να ανοίγει αυτή η δυνατότητα.\nΤο τέταρτο. Νέα προγράμματα σπουδών. Νέα προγράμματα σπουδών στο Λύκειο. Νέα προγράμματα σπουδών στο πανεπιστήμιο, νέα προγράμματα σπουδών στο γυμνάσιο.\nΠέμπτο. Η νέα αρχιτεκτονική της ανώτατης εκπαίδευσης. Όπως βλέπετε συγκλίνουν στην ακαδημαϊκή χρονιά 2020 – 2021 η ολοκλήρωση από τη μια μεριά των διαδικασιών στο Λύκειο και από την άλλη μεριά των διαδικασιών στην Ανώτατη Εκπαίδευση.\nΚαι το τελευταίο. Κατά τη γνώμη μας, το σημαντικότερο. Με αυτές τις ρυθμίσεις ελπίζουμε να δώσουμε εκείνες τις δυνατότητες που ζητάνε από την πολιτεία οι εκπαιδευτικοί. Να έχουν το χρόνο, να έχουν το χώρο και να έχουν το ρόλο να παίξουν επιτέλους αυτόν που οι ίδιοι διεκδικούν και δεν μπορούν να τον κάνουν λόγω αυτών των παθογενειών που ιστορικά έχουν διαμορφωθεί.\nΟι εκπαιδευτικοί θα έχουν τεράστιο ρόλο στην αναβάθμιση του απολυτηρίου, όπως καταλαβαίνετε, στη συμβολή το πώς τα παιδιά θα επιλέγουν τα τμήματα στα οποία θέλουν να πάνε και γενικότερα η αύξηση της ύλης που θα υπάρχει δεν θα είναι αναλογική με την αύξηση των ωρών. Θα υπάρχει μια λελογισμένη αύξηση της ύλης.\nΤο λέμε αυτό γιατί θέλουμε να δώσουμε στον εκπαιδευτικό στην τάξη χώρο να αναπνέει και να μην έχει αυτή την απίστευτη πίεση ή αδιαφορία που παρά τις πολύ φιλότιμες προσπάθειες είναι μια πραγματικότητα στο σημερινό λύκειο. Σας ευχαριστώ πολύ και θα απαντήσουμε σε όποιες ερωτήσεις θέλετε.\nΔΗΜΟΣΙΟΓΡΑΦΟΣ: Θέλω να ρωτήσω κάτι διευκρινιστικό. Για τα ειδικά θέματα η βαθμολογία θα μένει ως έχει; Η βαρύτητά τους και για της ελεύθερης πρόσβασης και για τα άλλα; Γιατί στα ειδικά μαθήματα από ότι είδα στα παιδιά που θα δίνουν για τα τμήματα ελεύθερης πρόσβασης θα μετράει ο βαθμός;\nΥΠΟΥΡΓΟΣ: Όταν λέτε ειδικά μαθήματα εννοείτε τα επιλογής;\nΔΗΜΟΣΙΟΓΡΑΦΟΣ: Τα επιλογής. Τα αγγλικά.\nΥΠΟΥΡΓΟΣ: Θα μετράνε στο βαθμό του απολυτηρίου με τη διαδικασία που είναι και σήμερα. Είναι σαν να είναι ….\nΔΗΜΟΣΙΟΓΡΑΦΟΣ: Για την εισαγωγή.\nΥΠΟΥΡΓΟΣ: Πανελλαδικά θα εξετάζονται στο ειδικό μάθημα που πρέπει να εξεταστούν.\nΔΗΜΟΣΙΟΓΡΑΦΟΣ: Και τα παιδιά ….\nΥΠΟΥΡΓΟΣ: Και τα παιδιά βεβαίως.\nΔΗΜΟΣΙΟΓΡΑΦΟΣ: Όλοι θα εξετάζονται πανελλαδικά στο ειδικό μάθημα.\nΥΠΟΥΡΓΟΣ: Βεβαίως. Στο ειδικό μάθημα αυτό, αλλά θα μπορούν να προετοιμαστούν από το σχολείο.\nΔΗΜΟΣΙΟΓΡΑΦΟΣ: Και θα έχουν την βαρύτητα που έχουν σήμερα;\nΥΠΟΥΡΓΟΣ: Η βαρύτητα σε αυτά ξέρετε έχει, ας πούμε πρέπει να πάρεις 10 στη γλώσσα για να μπορέσεις να μπεις. Ό,τι ισχύει σήμερα, θα ισχύσει και στο μέλλον.\nΔΗΜΟΣΙΟΓΡΑΦΟΣ: Αν δηλαδή αποτύχει κάποιο παιδί στο ειδικό μάθημα παρ’ όλο που είναι τμήμα ελεύθερης πρόσβασης, τότε μπορεί να χάσει την εισαγωγή του στο τμήμα ελεύθερης πρόσβασης;\nΥΠΟΥΡΓΟΣ: Ναι. Γιατί ακριβώς το ίδιο γίνεται σήμερα, ξέρετε. Γιατί το ειδικό μάθημα είναι μια προϋπόθεση για να μπεις. Μπορεί να έχεις από τα άλλα μαθήματα υψηλό βαθμό να πάει στην Αγγλική Φιλολογία και να μην τα πας καλά στα αγγλικά. Είναι όρος για να κάνεις Αγγλική Φιλολογία, λέω τώρα ένα παράδειγμα.\nΝομίζω ότι αυτά είναι θέματα που θα τα συζητήσουμε και με τους πανεπιστημιακούς, αλλά κατ’ αρχήν αυτή είναι η θέση.\nΔΗΜΟΣΙΟΓΡΑΦΟΣ: Κύριε Υπουργέ μια αρχική διευκρίνιση για την εισαγωγή της Κοινωνιολογίας, στο 1ο Πεδίο των ανθρωπιστικών σπουδών και την αντικατάσταση των Λατινικών. Το σκεπτικό έτσι όπως μας το αναλύσατε είναι ότι υπάρχει ένα εξαιρετικά στενό ύλης και μια στρέβλωση στις βαθμολογίες.\nΜε το ίδιο σκεπτικό αν το αντιστρέψουμε, Κοινωνιολογία θα είναι απαραίτητη μόνο στους υποψήφιους που θα ήθελαν ενδεχομένως να εισαχθούν σε Τμήματα Πολιτικών Επιστημών, Κοινωνιολογίας και τα λοιπά, δεν είναι καμία μομφή προς τον παλιό μου δάσκαλο στο Πανεπιστήμιο Αθηνών τον κ. Κουζέλη που είναι και Καθηγητής Κοινωνιολογίας. Αλλά με αυτό το σκεπτικό γιατί ένας υποψήφιος που θα ήθελε να πάει σε ένα Τμήμα Φιλολογίας να είναι αναγκασμένος να κάνει 6 ώρες εβδομαδιαίως Κοινωνιολογία;\nΥΠΟΥΡΓΟΣ: Πρώτον, δεν υπάρχει μια μονοσήμαντη σχέση με το πόσο χρήσιμα είναι τα διάφορα γνωστικά αντικείμενα σε αυτό που θα κάνεις. Γιατί και τώρα όπως καταλαβαίνετε πάρα πολλοί παίρνουν μαθήματα, τα οποία συμβάλλουν και σε αυτή την κατεύθυνση αλλά και στη γενικότερη παιδεία.\nΔεύτερον, υπάρχουν πάρα πολλά Τμήματα στα οποία μπορείς να πας από διαφορετικές Κατευθύνσεις. Στα Τμήματα αυτά το μάθημα της Κοινωνιολογίας προφανώς έχει και τη χρησιμότητα που λέτε.\nΤο τρίτο, όπως ξέρετε τα Λατινικά πολύ στενά η μόνη χρησιμότητα είναι για τα Τμήματα Φιλολογίας.\nΤο τέταρτο είναι ότι το μάθημα της Κοινωνιολογίας ενέχει μέσα του πάρα πολλά στοιχεία που ενδιαφέρουν τα νέα παιδιά. Δεν μπορεί το σχολείο να μην συζητάει πράγματα που ενδιαφέρουν άμεσα τα παιδιά. Γι’ αυτό και λέμε στην οικονομία θα πρέπει να ενισχύσουμε πάρα πολύ την κοινωνική διάσταση. Γιατί υπάρχει μια τάση κατά εμάς δυστυχώς που θεωρεί την οικονομία σαν ένα πολύ τεχνικό ζήτημα.\nΞέρετε ότι υπάρχει μια τάση διεθνώς και στη χώρα μας που είναι απολύτως μαθηματικοποιημένη, υπάρχει μια απίστευτη συζήτηση και ως προς την επιστημολογική επάρκεια αλλά και την επιστημονική επάρκεια μιας τέτοιας προσέγγισης και εμείς θέλουμε όσο είναι δυνατό τα παιδιά να έχουν μαθήματα που αντιμετωπίζουν θέματα που τα συζητάνε και τα ζουν κάθε μέρα.\nΔΗΜΟΣΙΟΓΡΑΦΟΣ: Για το θέμα της αποστήθισης.\nΥΠΟΥΡΓΟΣ: Ένα από τα πράγματα που είναι η μεγάλη τώρα πρόκληση και εδώ οι Καθηγητές θα παίξουν όπως καταλαβαίνετε πολύ σημαντικό ρόλο, αλλά και όλο το σύστημα θα παίξει πολύ σημαντικό ρόλο, είναι έτσι όπως το σχεδιάζουμε εμείς θέλουμε να υπονομεύσουμε την αποστήθιση. Θέλουμε να καταργήσουμε την αποστήθιση, θεωρούμε ότι η αποστήθιση είναι ό,τι πιο αντιπαιδαγωγικό υπάρχει.\nΓι’ αυτό και λέμε θα αυξήσουμε μεν την ύλη, αλλά η αύξηση της ύλης θα είναι μόνο… Ξέρετε έχουμε πάρα πολλές φορές κάποιες σελίδες που βγαίνουν, μπαίνουν και τα λοιπά. Θα ορθολογικοποιήσουμε τα ήδη υπάρχοντα εγχειρίδια. Και ο λόγος που έχουμε ένα μεγάλο αριθμό ωρών, είναι για να μπορέσουν ακριβώς στην τάξη να βγουν από την κουλτούρα της αποστήθισης και να εμπλακούν σε συζητήσεις, σε επαναλήψεις, σε ασκήσεις, σε συζητήσεις ενδεχομένως που να μην έχουν σχέση και με το μάθημα αυτό καθαυτό.\nΓιατί μια μέρα μπορεί να γίνει κάτι και κοινωνικά ή οτιδήποτε άλλο και να θέλει ο καθηγητής ή η καθηγήτρια να ανοίξει μια παρένθεση για να συζητήσουν με τα παιδιά αυτά τα θέματα. Αυτά είναι που ζωντανεύουν το σχολείο. Δεν ζωντανεύει το σχολείο η επιμονή στην αποστήθιση.\nΔΗΜΟΣΙΟΓΡΑΦΟΣ: Γεια σας κ. Υπουργέ. Θα ήθελα αν ήταν εύκολο κατ’ αρχήν να κάνω τρία ερωτήματα διευκρινιστικά είναι κ. Υπουργέ. Το πρώτο είναι ποια είναι η ομάδα που έκανε αυτή την πρόταση. Το δεύτερο είναι, όπως ρώτησε ο κ. Τριανταφύλλου, ασφαλισμένοι την Κοινωνιολογία θα τη διδάσκουν φιλόλογοι, ή ποια ειδικότητα θα τη διδάσκει.\nΥΠΟΥΡΓΟΣ: Δεν νομίζω να έκανε αυτή την ερώτηση.\nΔΗΜΟΣΙΟΓΡΑΦΟΣ: Μια συνέχεια της ερώτησης του κ. Τριανταφύλλου θα ήθελα να ρωτήσω.\nΥΠΟΥΡΓΟΣ: Ναι, εντάξει.\nΔΗΜΟΣΙΟΓΡΑΦΟΣ: Τους υπάρχοντες φιλόλογους το προσωπικό του Λυκείου τι θα τους κάνουμε; Είναι ένα θέμα το οποίο πάντα έχει στο πίσω μέρος κάθε Υπουργός όταν φτιάχνει ένα σύστημα είτε στο Γυμνάσιο, είτε στο Λύκειο, είναι η διαχείριση του προσωπικού. Δεν συμφωνώ με αυτή την λογική, δεν είμαι όμως Υπουργός και δεν είμαι και εκπαιδευτικός.\nΠαρά ταύτα αν θα προσληφθούν οι κοινωνιολόγοι για να διδάσκουν ή ποιος θα διδάσκει την Κοινωνιολογία και αν βγουν πλεονάζοντες φιλόλογοι, τι θα γίνει με αυτούς τους φιλόλογους.\nΤο τρίτο που είναι διευκρινιστικό είναι το εξής: στην Γ Λυκείου τα παιδιά που θα δίνουν εξετάσεις, που θα επιλέξουν για να πάνε σε ένα τμήμα με εξετάσεις, από ό,τι κατάλαβα θα κάνουν μηχανογραφικό. Σε αυτό το μηχανογραφικό θα έχουν τη δυνατότητα να δηλώσουν ό,τι θέλουν, δηλαδή ό,τι θέλουν τουλάχιστον όχι 10 μπορούν να δηλώσουν 100 Σχολές.\nΥΠΟΥΡΓΟΣ: Εννοείτε τον Ιούλιο μετά τις εξετάσεις.\nΔΗΜΟΣΙΟΓΡΑΦΟΣ: Ναι. Δίνω πανελλαδικές εξετάσεις και θέλω να πάω Ιατρική και πάω στο 15 δεν είναι και τόσο καλός βαθμός γι’ αυτό, αλλά μπορώ να περάσω σε ένα Τμήμα Φυσικοθεραπείας κάπου στην επαρχία. Στην περίπτωση αυτή τα παιδιά αυτά θα τρώνε τις θέσεις των παιδιών που δήλωσαν χωρίς εξετάσεις με το μηχανογραφικό στις 10 πρώτες επιλογές να κάνουν μηχανογραφικό, χωρίς εξετάσεις;\nΔηλαδή αν έχουμε στο Τμήμα Φυσικοθεραπείας Ορεστιάδας ή Νοσηλευτικής Ορεστιάδας 150 θέσεις, αν βρεθούν 150 άνθρωποι οι οποίοι θέλουν τελικά μέσω των πανελλαδικών εξετάσεων της Γ Λυκείου να μπουν, τα παιδιά που θα δηλώσουν το ίδιο Τμήμα τον Φεβρουάριο θα μείνουν εκτός; Δεν το κατάλαβα, μπορεί να είναι ανόητη η ερώτηση, αλλά δεν το κατάλαβα. Ευχαριστώ.\nΥΠΟΥΡΓΟΣ: Κοιτάξτε, μπορεί να κάνουμε πολλά κακά στο Υπουργείο, αλλά έχουμε μια στοιχειώδης ευφυΐα να μπορέσουμε να κάνουμε συστήματα τα οποία λειτουργούν. Η απάντηση είναι κατηγορηματικά όχι, όπως καταλαβαίνετε. Δηλαδή να το ξαναπούμε γιατί έχετε δίκιο μπορεί κάποιοι να μπερδευτούν.\nΕίναι απολύτως σαφές, το ξαναλέω: τον Ιούνιο της Β Λυκείου συμπληρώνουμε όλοι ένα μηχανογραφικό, με 10 επιλογές. Σε λίγες μέρες μέσα ξέρει το κάθε παιδί που το έχει συμπληρώσει, αν έχει τη δυνατότητα να πάει σε τουλάχιστον ένα Τμήμα με ελεύθερη πρόσβαση, ή αν όλα τα Τμήματα που έχει βάλει, πρέπει να πάει με εισαγωγικές. Καθαρά λογικά, τουλάχιστον ένα. Το «τουλάχιστον ένα» μπορεί να είναι και τα δέκα ελεύθερης πρόσβασης.\nΕμείς τώρα λέμε για να μην αγχώνεσαι με τα ιδιαίτερα, τα φροντιστήρια όλο αυτό το άγχος που υπάρχει μετά το τέλος της Β Λυκείου, να έχεις μια ένδειξη για το που θέλεις να πας. Δεν του λέμε όμως τον Ιούνιο «οριστικοποίησε που ακριβώς θέλεις να πας», το αφήνουμε έως τον Φεβρουάριο, ωριμάζουν τα πράγματα και τα λοιπά.\nΚαι ερχόμαστε στον Φεβρουάριο και στο μηχανογραφικό του συγκεκριμένου παιδιού, έχουν βγει ένα, δυο, τρία τμήματα ελεύθερης πρόσβασης. Του λέμε λοιπόν το Φεβρουάριο, «τώρα πρέπει να επιλέξεις πού θέλεις να πας, ή θα επιλέξεις να πας σ’ ένα από αυτά που είναι ελεύθερης πρόσβασης ή θα δώσεις πανελλήνιες».\nΑν επιλέξει να πάει στο ελεύθερης πρόσβασης, θα πάει μόνο με το απολυτήριό του. Τελεία και παύλα. Εάν τυχόν δεν επιλέξει, θα πάει με τη διαδικασία του πανελληνίων. Εσείς ρωτάτε τώρα αν τα παιδιά που θα δώσουν πανελλήνιες βάλουν στο μηχανογραφικό τους και εκείνα τα Τμήματα τα οποία ήταν ελεύθερης πρόσβασης.\nΑς πάρουμε ένα παράδειγμα ενός τμήματος ελεύθερης πρόσβασης που έχει να πάρει 100 παιδιά. Αν μεν το Φεβρουάριο δηλώσουν 100, αυτό δεν εμφανίζεται στο μηχανογραφικό του Ιουνίου. Όπως καταλαβαίνετε, το μοντέλο είναι τέτοιο, που το Φεβρουάριο, έχει σημασία αυτό, κανένα τμήμα ελεύθερης πρόσβασης δε μετατρέπεται σε τμήμα με πανελλήνιες.\nΔΗΜΟΣΙΟΓΡΑΦΟΣ: (Τοποθέτηση εκτός μικροφώνου).\nΥΠΟΥΡΓΟΣ: Θέσατε όμως και δύο άλλα ερωτήματα: Κοιτάξτε, οι φιλόλογοι από αυτό το σύστημα με τους υπολογισμούς που κάνουμε βγαίνουν κερδισμένοι. Την Κοινωνιολογία θα τη διδάσκουν Κοινωνιολόγοι με δεύτερη επιλογή ενδεχομένως και άλλες ειδικότητες κτλ. Όλοι βγαίνουν κερδισμένοι, θέλω να είναι σαφές.\nΥπάρχει, για να μη νομίζετε ότι το κρύβουμε, μια ελάχιστη πτώση στους Μαθηματικούς, το οποίο όμως θα θεραπευθεί λόγω των αλλαγών που θα γίνουν στην Α’ και Β’ Λυκείου, αλλά άπαντες βγαίνουν κερδισμένοι, οι Οικονομολόγοι θα κάνουν τα οικονομικά κτλ., οι Πληροφορικάριοι βγαίνουν πάρα πολύ κερδισμένοι. Όλοι τους, μπορώ να σας πω νούμερα. Έχουν εξάωρο. Βιολόγοι, Χημικοί, όλοι.\nΚαι να σας πω κάτι: Το υπαινιχθήκατε και να το πω κι εγώ. Θεωρώ ότι η πολιτεία πρέπει να πάρει πολύ σοβαρά υπ’ όψιν της το εργασιακό, το πώς υπάρχουν κτλ. Αλλά καταλαβαίνετε ότι αυτό δε μπορεί να είναι το αποκλειστικό κριτήριο του σχεδιασμού μιας παιδαγωγικής πρότασης. Γι’ αυτό σας λέω ότι πρέπει να το δούμε στο σύνολο Α’ και Β’ Λυκείου και εκεί θα θεραπευθεί οτιδήποτε υπάρχει, που σας λέω υπάρχει αυτή η πάρα πολύ μικρή μείωση στους Μαθηματικούς.\nΥπάρχει τώρα και κάτι άλλο που μου διέφυγε να σας το πω: Οι ώρες συνολικά είναι 29. Άρα βλέπετε πάμε και σε μια επί της ουσίας μείωση γιατί δε θεωρούμε ότι οι πολλές ώρες, η τεράστια ύλη κτλ. είναι στοιχείο ακαδημαϊκότητας. Έτσι όπως το έχουμε σχεδιάσει, θα υπάρχει και μια ώρα την εβδομάδα όπου ο κάθε Καθηγητής και Καθηγήτρια, θα μπορεί να δέχεται τους φοιτητές για τις όποιες απορίες και βοήθεια χρειάζεται.\nΔΗΜΟΣΙΟΓΡΑΦΟΣ: Εκτός ωραρίου;\nΥΠΟΥΡΓΟΣ: Όχι, εντός. Συν 3. Αλλά δεν είναι πρόσθετο ωράριο στους εκπαιδευτικούς. Να είμαστε απολύτως σαφείς. Αντί δηλαδή να κάνουν δεύτερη, τρίτη επιλογή, να τρέχουν αλλού κτλ., εμείς θεωρούμε και το έχουμε μελετήσει, να είναι στο σχολείο, να ξέρουν τα παιδιά ότι θα μπορούν να πάνε να τους συμβουλευθούν, να τους κάνουν ερωτήσεις από αυτά που τους διδάσκουν κτλ.\nΤώρα η ομάδα που ρωτήσατε, υπάρχει μια ομάδα που πήρε υπ’ όψιν της όλα αυτά που σας είπα στην αρχή και καταλαβαίνετε ότι το δουλέψαμε, το ξαναδουλέψαμε κτλ.\nΔΗΜΟΣΙΟΓΡΑΦΟΣ: (Ερώτηση εκτός μικροφώνου).\nΥΠΟΥΡΓΟΣ: Όπως καταλαβαίνετε, η έννοια της ομάδας είναι κάτι πολύ ενδιαφέρον και πολύ θετικό. Εδώ αλληλοσυμπληρώθηκαν οι ειδικότητες, ήμαστε και σε συνεχή επικοινωνία με τις Υπηρεσίες ως προς τα τεχνικά όλου του συστήματος και πραγματικά συνέβαλλαν όλοι όσοι βλέπετε εδώ πάνω, ο κ. Μπόγρης, ο κ. Βεντούρας, ο κ. Πρινιάς, ο κ. Γεωργόπουλος, η κα Μαρούγκα, ο κ. Δάσιος.\nΥΠΟΥΡΓΟΣ: Δεν ξέρω τί μαθαίνετε, εμάς είναι άλλη η πρακτική μας οπότε αυτό ελπίζω να το τσεκάρετε διπλά πριν το δημοσιεύσετε.\nκ. ΔΡΟΣΟΣ: Θέλω να κάνω δυο ερωτήσεις: Στην προηγούμενή μας συνάντηση είχα ρωτήσει κάτι έμμεσα, σας το ρωτώ ευθέως: Για ποιο λόγο αυτή η αλλαγή να μην αφορά τους μαθητές που θα πάνε φέτος Α’ Λυκείου και όχι Β’; Όποτε γίνεται μια τέτοια αλλαγή, αυτό αφορά αυτούς που πηγαίνουν εκείνη τη χρονιά Α’ Λυκείου και όχι Β’.\nΚαι το δεύτερο, μπορεί να είναι λίγο πρόωρο: Τί κοινοβουλευτική διαδικασία θ’ ακολουθηθεί για όλο αυτό; Δηλαδή μέσα στο Σεπτέμβριο στα θερινά; Από Οκτώβριο; Με διαδικασία επείγοντος ή κανονικά;\nΚαι μια διευκρίνιση: Αυτός που θα δώσει πανελλήνιες, δε θα πάει στα ΤΕΠ, θα δώσει πανελλήνιες και δεν πετύχει, του χρόνου ξαναδίνει; Μπορεί, έχει τη δυνατότητα;\nΥΠΟΥΡΓΟΣ: Για το πρώτο που είπατε: Εμείς θεωρούμε ότι έχει έρθει σε τέτοιο αδιέξοδο η κατάσταση στη Γ’ Λυκείου στις οικογένειες με τις πανελλήνιες, στα παιδιά κτλ. που θέλουμε να προλάβουμε το περισσότερο κακό. Θεωρούμε λοιπόν ότι αυτό το σύστημα είναι εξαιρετικά καλά μελετημένο, έχει συζητηθεί πάρα πολύ τη χρονιά που πέρασε και δημιουργεί ένα πρώτο, πάρα πολύ θετικό βήμα με μια προοπτική.\nΑυτό που επίσης λέμε, είναι ότι είναι ένα δυναμικό σύστημα. Αλίμονο αν είναι ένα τέλειο σύστημα. Δεν υπάρχουν τέτοια. Γι’ αυτό λέμε, ριζοσπαστικές λύσεις με πολύ προσεκτικά βήματα. Άρα δε θεωρούμε ότι έπρεπε να καθυστερήσουμε τη στιγμή που υπάρχει αυτή η δυνατότητα και το υπάρχον σύστημα έχει τέλος πάντων αυτά τα παραλυτικά προβλήματα τα οποία αναφέρατε.\nΩς προς την κοινοβουλευτική διαδικασία, αυτό που θέλουμε είναι, θέτουμε αυτό προς συζήτηση και στο μεταξύ θ’ ακούσουμε διάφορες γνώμες δημόσια, ή εδώ στο Υπουργείο που θα κάνουμε κάποιες διαβουλεύσεις πάρα πολύ γρήγορα ώστε στην Ολομέλεια να κατατεθεί το σχέδιο νόμου και να ψηφιστεί στην Ολομέλεια.\nκ. ΔΡΟΣΟΣ: Πριν το Μάιο του 2019.\nΥΠΟΥΡΓΟΣ: Εμείς θέλουμε να το ψηφίσουμε μέχρι το τέλος Δεκεμβρίου αλλά καταλαβαίνετε ότι οι ρυθμίσεις αυτές ως αρχιτεκτονική θα παραμείνουν ως έχουν. Και η πρώτη «εφαρμογή» τους θα είναι από τον Ιούνιο του 2019 και μετά που τα παιδιά θα συμπληρώνουν το μηχανογραφικό.\nΥΠΟΥΡΓΟΣ: Πρέπει να δηλώσουν αφού ολοκληρώσουν τη Β’ Λυκείου, τον Ιούνιο του 2019. Γι’ αυτό και κάνουμε μια τεράστια έκκληση: Μη μπουν κι οι οικογένειες και τα παιδιά σε αυτό το άγχος που είναι τώρα. Όχι να μην μπούνε, να δούνε, να το μελετήσουν αυτό και να δούνε πραγματικά να πειστούν ότι είναι ένα σύστημα που αποδεσμεύει πια τα παιδιά από τα ιδιαίτερα, αποδεσμεύει από τα φροντιστήρια, αποδεσμεύει από ένα τεράστιο άγχος.\nΚαι μια που συζητάμε για τα φροντιστήρια θέλω να είναι σαφές, απολύτως σαφές ότι για τα όποια αδιέξοδα αρνητικά, παθογένειες κλπ, ευθύνη δεν έχουν τα φροντιστήρια. Είναι μια γενικότερη νοοτροπία δυστυχώς που έχει η ελληνική κοινωνία και θέλουμε αυτό σιγά – σιγά να αλλάζει χωρίς να αρχίσουμε να λέμε φταίει ο ένας, φταίει ο άλλος κλπ.\nΔΗΜΟΣΙΟΓΡΑΦΟΣ: Ερώτηση εκτός μικροφώνου.\nΥΠΟΥΡΓΟΣ: Δεν θα αλλάξει τίποτα γι’ αυτούς. Θα συνεχίσει να ισχύει το υπάρχον σύστημα, γιατί αυτά τα παιδιά πήγανε σε ένα σχολείο που δεν τα προετοίμαζε γι’ αυτό το σύστημα.\nΥΠΟΥΡΓΟΣ: Κατ’ αρχήν είναι ό,τι ισχύει και σήμερα. Δηλαδή τα παιδιά που θα είναι στα τμήματα ελεύθερης επιλογής θα πάνε εκεί, τα παιδιά κλπ. Αλλά εσείς με ρωτάτε τι θα γίνει το 2021 – 2022.\nΕγώ λέω να κάνουμε το πρώτο στέρεο βήμα. Κατ’ αρχήν λέμε ότι δεν θα αλλάξει τίποτα από το υπάρχον. Αλλά επίσης, όπως γνωρίζουμε τα επόμενα δυο χρόνια θα αλλάξουν και πολλά πράγματα. Π.χ. τώρα έχουμε 10% το απολυτήριο και 90%. Αυτός ο στόχος είναι ακριβώς όπως το λέτε. Δηλαδή να αυξάνει το ποσοστό του απολυτηρίου και να μειώνεται το ποσοστό των πανελληνίων.\nΑυτό, όπως καταλαβαίνετε, θα εξαρτηθεί πάρα πολύ από το πώς θα λειτουργήσει στην πραγματικότητα, στην καθημερινότητα, ο τρόπος με τον οποίο θα μπαίνουν τα θέματα, θα βαθμολογούνται. Άρα είναι και ένα σύστημα το οποίο θα είναι υπό συνεχή επιτήρηση και αξιολόγηση ως προς την αποτελεσματικότητα και λειτουργικότητά του.\nΔΗΜΟΣΙΟΓΡΑΦΟΣ: Ήθελα να ρωτήσω κ. Υπουργέ, μήπως έστω και πρόχειρα, έχετε κάνει κάποια εκτίμηση πόσα τμήματα πανεπιστημίων ΤΕΙ θα μπορούσε να είναι τμήματα ελεύθερης πρόσβασης;\nΚαι επίσης, εάν υποθέσουμε ότι κάθε χρονιά έχουμε περίπου 100, 104,106.000 υποψήφιους, πόσοι από αυτούς θα μπορούν να μπούνε ελεύθερα στα πανεπιστήμια;\nΥΠΟΥΡΓΟΣ: Έχουμε κάνει όντως υπολογισμούς. Δεν θέλω όμως να πω αριθμούς. Δεν θέλω να πω αριθμούς γιατί εξαρτάται πάρα πολύ ο τελικός αριθμός από διάφορους παράγοντες. Κυρίως από παράγοντες που θα έχουν σχέση με το πώς η ελληνική κοινωνία θα κατανοήσει και θα αγκαλιάσει τη νέα αρχιτεκτονική των πανεπιστημίων.\nΕμείς ο λόγος που λέμε 10 επιλογές είναι επειδή αυτός ο αριθμός των επιλογών αυξάνει πάρα πολύ τα τμήματα ελεύθερης πρόσβασης. Άρα δεν θα ήθελα να σας πω ένα αριθμό και δεν είναι σωστό να πούμε αριθμό, γιατί θα εξαρτηθεί από πάρα πολλές παραμέτρους. Πάντως να ξέρετε ότι θα είναι μεγάλος ο αριθμός και των παιδιών και ποσοστιαία των τμημάτων.\nΤο καταλαβαίνετε ότι δεν θα είναι τα ίδια τμήματα κάθε χρόνο. Τα τμήματα ελεύθερης πρόσβασης δεν θα είναι τα ίδια τμήματα. Θα αλλάζουν. Το άλλο είναι το εξής: η λειτουργία των διετών προγραμμάτων σπουδών στα πανεπιστήμια στα οποία θα έχουν προνομιακή πρόσβαση τα παιδιά από τα ΕΠΑΛ, θα αυξήσει πάρα πολύ και την εγγραφή στα ΕΠΑΛ.\nΚαι άρα θα υπάρχει ένας αρκετά μεγάλος αριθμός παιδιών που τελικά θα επιλέξουν να πάνε στα διετή και όχι αναγκαστικά στα πανεπιστήμια. Γι’ αυτό και λέμε ότι οι δικές μας ρυθμίσεις έχουν τη μέγιστη ευελιξία, αλλά είναι δομημένη αυτή η ευελιξία σε ένα πλαίσιο πάρα πολύ καλά ορισμένο. Άρα ανάλογα με το τι βλέπουμε κάθε χρονιά, θα κάνουμε και τις αντίστοιχες αλλαγές και προσαρμογές, αλλά αυτό δεν μας απομακρύνει από τη βασική αρχιτεκτονική, από τη βασική δομή των προτάσεων και ρυθμίσεών μας.\nΔΗΜΟΣΙΟΓΡΑΦΟΣ: Μια ερώτηση και ένα σχόλιο. Ερώτηση εκτός μικροφώνου.\nΜπορούμε να αντιληφθούμε τη φιλοσοφία των αλλαγών, ωστόσο μήπως είναι τελικά το σύστημα εισαγωγής …. Δηλαδή τη μια χρονιά ένα τμήμα το οποίο δεν έχει τόση ζήτηση ….. την επόμενη χρονιά έχει πάρα πολύ μεγάλη ζήτηση και η πρόσβαση θα γίνεται μέσω των πανελλαδικών. Μπορεί κάποιος να ….\nΔΗΜΟΣΙΟΓΡΑΦΟΣ: Δεν αλλάζουν οι βάσεις κάθε χρόνο σε κάποια τμήματα; Έχει προσφύγει κανείς στο ΣτΕ επειδή άλλαξαν οι βάσεις;\nΔΗΜΟΣΙΟΓΡΑΦΟΣ: Ρωτάω επειδή δεν είμαστε νομικοί. Γι’ αυτό να μας πείτε ακριβώς για να μην ανησυχήσουν, δηλαδή ότι είναι εξασφαλισμένοι περισσότερο.\nΚαι από τον Υπουργό θα ήθελα και ένα σχόλιο αναφορικά με τις δηλώσεις Μητσοτάκη ότι όταν και εάν βγει η Ν.Δ. στην κυβέρνηση θα πάρει πίσω όλες τις ρυθμίσεις που έχει κάνει η κυβέρνηση ΣΥΡΙΖΑ και στην παιδεία.\nΥΠΟΥΡΓΟΣ: Ας αρχίσουμε με το πρώτο για να πάμε στο δεύτερο. Όπως καταλαβαίνετε, το έχουμε συζητήσει με τους νομικούς μας, δεν υπάρχει κανένα απολύτως πρόβλημα. Όπως ξέρετε σήμερα κάθε τμήμα έχει παιδιά με διαφορετικές βάσεις. Είναι τα παιδιά που μπαίνουν από τα ΕΠΑΛ με ένα ποσοστό. Υπάρχουν οι υπεράριθμοι που μπαίνουν λόγω φυσικών καταστροφών κλπ. Εν πάση περιπτώσει δεν υπάρχει κανένα απολύτως πρόβλημα. Καλώς το θέσατε.\nΟι προτάσεις του κ. Μητσοτάκη. Θα μπορούσα να απαντήσω σε πολλά επίπεδα. Ρωτάω εσάς που πραγματικά καθημερινά παρακολουθείτε όλα αυτά τα θέματα. Είναι σοβαρό για τον αρχηγό της αξιωματικής αντιπολίτευσης η εκπαιδευτική του πολιτική να είναι θα καταργήσω όλα τα υπόλοιπα; Συνιστά σοβαρή πολιτική θέση; Δεν το καταλαβαίνω αυτό.\nΕίναι θα καταργήσω τα προηγούμενα, θα έχω αξιοκρατία και θα έχω αξιολόγηση. Εντάξει. Εγώ λέω μην τα πάρουμε πολύ σοβαρά. Δηλαδή τι εννοεί; Θα καταργήσει τη δίχρονη υποχρεωτική σχολική εκπαίδευση. Θα καταργήσει την ίδρυση του Πανεπιστημίου Δυτικής Αττικής. Θα καταργήσει τη νέα αρχιτεκτονική του Πανεπιστημίου Ιωαννίνων, του Πανεπιστημίου του Ιονίου, της Θεσσαλίας, του Πανεπιστημίου Αθηνών κλπ, ώστε γι’ αυτό και στη Βουλή παρακαλώ τους συναδέλφους να μου πούνε ποια είναι η άποψή τους.\nΚαι δυστυχώς ακόμη και σήμερα δεν έχουμε μια άποψη με την οποία μπορούμε να διαφωνήσουμε ή να συμφωνήσουμε. Έχουμε μια άποψη που απλώς δεν την παίρνουμε στα σοβαρά, διότι καταργώ τα πάντα πριν, δεν είναι μια σοβαρή άποψη, θα μου επιτρέψετε.\nΣ. ΚΩΝΣΤΑΝΤΑΤΟΣ: Αν μπορώ για το άλλο θέμα το υπενθυμίσω ότι σε παλαιότερα χρόνια αριθμός της τάξης του 50% στα ΤΕΙ, τα σημερινά ΕΠΑΛ μπαίνανε χωρίς εξετάσεις και αυτό δεν είχε προσκρούσει ποτέ σε καμία νομοθεσία.\nΔΗΜΟΣΙΟΓΡΑΦΟΣ: Θα ήθελα να κάνω δυο ερωτήσεις. Το πρώτο είναι ότι στο νέο σύστημα, στο ζήτημα των ενδοσχολικών εξετάσεων, μπαίνουμε σε μια λογική διενέργειας, όπως ακριβώς με τις πανελλήνιες. Θα δημιουργούνται ομάδες, θα υπάρχουν συγκεκριμένα θέματα για συγκεκριμένες ομάδες σχολείων και μαθητών.\nΑυτό σημαίνει, επειδή οι πανελλήνιες έχουν κάποιο κόστος, αυξάνεται ο λογαριασμός για το Υπουργείο Παιδείας σε όλη αυτή τη διαδικασία των ενδοσχολικών; Και μια δεύτερη διευκρινιστική όσον αφορά τα τμήματα ελεύθερης πρόσβασης. Λέτε ότι θα ορίζονται τμήματα ελεύθερης πρόσβασης αν η ζήτηση αφορά την προσφορά. Αυτή η προσφορά δηλαδή ο αριθμός εισακτέων αυτών των Τμημάτων θα δίνεται νωρίτερα ή θα διαμορφώνεται ανάλογα με τη ζήτηση που υπάρχει; Και αν μετά θα υπάρχει κάποιος φιξ αριθμός;\nΔηλαδή αν υπάρχουν 150 άτομα που έχουν δηλώσει ένα Τμήμα και από εκεί τον Φλεβάρη αυτά τα 150 άτομα θα δίνεται αυτός ο αριθμός, ώστε μετά να γνωρίζουν αυτοί που θα δίνουν πανελλήνιες ότι υπάρχει ένα υπόλοιπο 30-40 θέσεων που μπορεί να διεκδικήσουν τον Φεβρουάριο θα οριστεί αν τελικά θα πάνε άτομα σε αυτά χωρίς εξετάσεις και στη συνέχεια θα δούμε αν έχετε υπόλοιπο. Δηλαδή πότε θα δίνεται αυτός ο αριθμός εισακτέων στα συγκεκριμένα Τμήματα. Ευχαριστώ.\nΥΠΟΥΡΓΟΣ: Το πρώτο. Το κόστος ειδικά σε αυτό που ρωτήσατε, είναι μηδαμινό. Υπάρχει κόστος στο σύνολο των ρυθμίσεων που θέλουμε να κάνουμε και με τα νέα βιβλία όπως καταλαβαίνετε, τις επιμορφώσεις και τα λοιπά αλλά δεν ρωτήσατε αυτό. Διότι εμείς τι λέμε; Αντί η κα Οικονομίδου να βάλει τα θέματα στο δικό της σχολείο, θα πάει το πρωί της εξέτασης σε ένα σχολείο και μαζί με άλλους συναδέλφους θα βάλουν τα θέματα γι’ αυτή την ομάδα σχολείων.\nΟι συνάδελφοι που θα επιτηρούν και θα είναι από τα διπλανά, θα επιτηρούσαν έτσι κι αλλιώς το δικό τους σχολείο. Οι συνάδελφοι που θα διορθώνουν τις κόλλες, έτσι κι αλλιώς θα διόρθωναν τις κόλλες των δικών τους μαθητών, τώρα θα διορθώσουν τις κόλλες των διπλανών μαθητών.\nΆρα το κόστος όπως καταλαβαίνετε δεν παίζει μεγάλο ρόλο σε αυτό. Οτιδήποτε υπάρχει -και θα υπάρχει ένα μικρό- είναι αντιμετωπίσιμο.\nΔΗΜΟΣΙΟΓΡΑΦΟΣ: Συγνώμη, θέλετε τελικά όμως να μας πείτε το κόστος όλων αυτών των αλλαγών; Γιατί από ό,τι φαντάζομαι μιλάμε για προγράμματα σπουδών σε αρκετά μαθήματα. Στην επιμόρφωση;\nΥΠΟΥΡΓΟΣ: Τι θέλετε να σας πω το πόσα εκατομμύρια είναι αυτό; Εκείνο που μπορώ να σας πω είναι ότι το οικονομικό κόστος όλων αυτών των ρυθμίσεων έχει εξασφαλιστεί και με κρατικά κονδύλια και κονδύλια ΕΣΠΑ. Τελεία και παύλα.\nΩς προς τον αριθμό των εισακτέων που είπατε, όπως γνωρίζετε η πολιτεία κατά το Μάρτιο ανακοινώνει τον αριθμό των εισακτέων ανά Τμήμα. Φέτος θα το κάνουμε νωρίτερα ώστε τα παιδιά τον Ιούνιο του ’19 να γνωρίζουν από το ’20 πόσα παιδιά θα πηγαίνουν.\nΔΗΜΟΣΙΟΓΡΑΦΟΣ: Θα γίνει νωρίτερα.\nΥΠΟΥΡΓΟΣ: Ναι θα γίνει νωρίτερα, αλλά να σας πω κάτι; Όταν τα μηχανογραφικά τα συμπληρώνουν γύρω στις 100.000 συν – πλην, δεν παίζει ρόλο αυτό. Δεν μπορείς να το υπολογίσεις με το αν κάποιο Τμήμα παίρνει 100 ή 120. Γι’ αυτό και λέμε ότι έτσι όπως έχουμε σχεδιάσει το σύστημα, θα αναγκάσουμε τον κόσμο να σκεφτεί που θέλει να πάει και χωρίς προτεραιότητα, όπως καταλαβαίνετε. Δεν είναι ότι αν πας στο 1ο έχεις καεί. Αυτό θα είναι γι’ αυτούς που δίνουν πανελλήνιες στο μηχανογραφικό μετά τις πανελλήνιες τον Ιούλιο. Άρα θέλω να σας πω τον Ιούνιο στο τέλος της Β Λυκείου είναι μια πρώτη προσπάθεια τα παιδιά με τους γονείς τους, με τους εκπαιδευτικούς να αρχίσουν να προσανατολίζονται προς τα πού θέλουν να κινηθούν.\nΣ. ΚΩΝΣΤΑΝΤΑΤΟΣ: Απλώς να προσθέσω ότι προφανώς εφόσον μετά την πρώτη δήλωση πολύ σύντομα τα παιδιά ξέρουν αν έχουν μειωμένης ζήτησης άρα ελεύθερης πρόσβασης στις δηλώσεις τους, είναι προφανές ότι αυτό δεν μπορεί και από τη δική μας την πλευρά να προσδιοριστεί χωρίς να ξέρουμε τον αριθμό εισακτέων έγκαιρα. Άρα είναι προφανές.\nΑν μου επιτρέπετε να προσθέσω και για το θέμα των ομάδων που λέτε, ότι η ιδέα των ομάδων όπως είπε και ο Υπουργός προηγουμένως, είναι κομμάτι των νέων δομών, είναι η βάση στην πυραμίδα των νέων δομών και θα είναι άλλη μια δουλειά ενώ θα τους δημιουργείται μια κουλτούρα συνεργασίας μεταξύ των σχολείων ήδη από φέτος.\nΔΗΜΟΣΙΟΓΡΑΦΟΣ: Να ρωτήσω κάτι που έχουμε μια διαφωνία. Τα Νέα Ελληνικά θα είναι ένα από τα μαθήματα που θα εξετάζονται ενδοσχολικά στην Γ Λυκείου μαζί με τα άλλα τρία.\nΥΠΟΥΡΓΟΣ: Για να πάρει κανείς απολυτήριο.\nΔΗΜΟΣΙΟΓΡΑΦΟΣ: Μπερδευτήκαμε γιατί το κοιτάμε στα μαθήματα γενικής παιδείας, που σημαίνει ότι θα παίρνουν και προφορικό.\nΣ. ΚΩΝΣΤΑΝΤΑΤΟΣ: Δείτε τον τελευταίο πίνακα, το γράφει.\nΥΠΟΥΡΓΟΣ: Θα υπάρχει ένας πολλαπλός τρόπος εξέτασης όλων των μαθημάτων, αυτό θα είναι το 60% και 40% όπως λέμε και στο κείμενο θα είναι οι απολυτήριες …\nΔΗΜΟΣΙΟΓΡΑΦΟΣ: Ωραία. Εγώ τώρα θέλω να ρωτήσω γιατί να μπουν στη διαδικασία τα παιδιά να δώσουν τα ίδια μαθήματα, δυο φορές: μία για τις ενδοσχολικές και μία για τις πανελλαδικές. Επίσης είχατε αναφέρει παλαιότερα ότι η Α και η Β Λυκείου δεν θα έχει τόσο εξεταστικό φόρτο. Δεν έχουμε πει κάτι γι’ αυτό. Θα μειωθούν τα μαθήματα που δίνουν τα παιδιά; Γιατί δίνουν σε 12 και 14.\nΕπίσης μιλήσατε για την κατάργηση της αποστήθισης. Για να γίνει όμως κάτι τέτοιο, πρέπει να αλλάξει και η διαδικασία εξέτασης παραδείγματος χάριν στην Ιστορία που τα παιδιά καλούνται να γράψουν ακόμη και το κόμμα (,) για να πάρουν το 20, δεν θα πρέπει να αλλάξει ο τρόπος παραδείγματος χάριν με multiple choice. Έχετε σκεφτεί κάτι τέτοιο; Ευχαριστώ.\nΥΠΟΥΡΓΟΣ: Κοιτάξτε, να αρχίσουμε από το τέλος. Η αποστήθιση δεν πρόκειται να καταργηθεί από τη μία μέρα στην άλλη, όπως καταλαβαίνετε. Δυστυχώς είναι ένα πράγμα που έχει εμποτίσει την παιδαγωγική και εκπαιδευτική διαδικασία, είναι ένα πράγμα με το οποίο όπως σας είπα είμαστε σε τεράστια διαφωνία και προφανώς ο λόγος που το λέμε και το ξαναλέμε ότι δίνουμε πια μεγάλο ρόλο στους εκπαιδευτικούς, είναι ακριβώς γιατί θέλουμε οι εκπαιδευτικοί να παίξουν ένα ρόλο καινούργιο, που θα καθορίσει και την κουλτούρα της εκπαίδευσης μακριά από την αποστήθιση και τα λοιπά.\nΑυτό πρέπει να γίνει και σε συζήτηση με τους γονείς και τα αντίστοιχα θέματα όπως λέτε και τις αντίστοιχες μεθόδους, τα αντίστοιχα βιβλία και πάει λέγοντας. Άρα είναι ένα πράγμα που νομίζουμε ότι εμείς με αυτές τις ρυθμίσεις δίνουμε τις προϋποθέσεις για να γίνει. Είναι ένα μεγάλο στοίχημα.\nΤο δεύτερο, το θέμα που θίξατε με το γιατί δίνουν τα ίδια μαθήματα. Έτσι όπως είναι το νέο Λύκειο η νέα Γ Λυκείου αυτά πρέπει να δώσεις, δεν υπάρχουν άλλα που θα δώσεις για απολυτήριο. Αν ήταν εντελώς διαφορετικά αυτά που έπρεπε να δώσεις για απολυτήριο, καταλαβαίνετε ότι θα πέφταμε πάλι στην παθογένεια που έχουμε σήμερα. Άρα εμείς λέμε ότι είναι κι ένας καλός τρόπος πρώτον εμπέδωσης και δεύτερον και προετοιμασίας. Γιατί μιλάμε για ένα 3ο προπαρασκευαστικό έτος.\nΑναφερθήκατε στον αριθμό μαθημάτων που δίνουν σήμερα στην Α και Β Λυκείου. Θα υπάρξει μια πολύ σοβαρή μείωση αυτών των μαθημάτων για φέτος για την Α Λυκείου και για τη Β Λυκείου, η Γ Λυκείου ήδη δίνει τέσσερα μαθήματα, αλλά ήδη από φέτος θα υπάρχει για την Α και Β Λυκείου και νομίζω ότι σε λίγες εβδομάδες ή μέχρι το τέλος του μήνα θα ανακοινωθεί και ο αριθμός των μαθημάτων. Πάντως τον Ιούνιο για να πάρουν τα παιδιά απολυτήριο Α και Β Λυκείου, δεν θα υπάρχει αυτός ο εξαντλητικός αριθμός.\nΔΗΜΟΣΙΟΓΡΑΦΟΣ: Επεκτείνεται επίσης η υποχρεωτικότητα και στην Α Λυκείου;\nΥΠΟΥΡΓΟΣ: Τι εννοείτε; Της εκπαίδευσης;\nΥΠΟΥΡΓΟΣ: Θα σας πω. Όπως γνωρίζετε, η άποψή μας πολιτικά, η άποψή μας ιδεολογικά αλλά και η άποψή μας εκπαιδευτικά, είναι η δυνατότητα που πρέπει να έχουν οι νέοι να μορφώνονται μέχρι τα 18 τους.\nΑυτό έχει πολλά τεχνικά στοιχεία τα οποία τα μελετάμε. Εκείνο όμως που μπορούμε να πούμε είναι ότι από φέτος, καθιερώσαμε τη δίχρονη προσχολική υποχρεωτική εκπαίδευση η οποία ήδη λειτουργεί στους 187 από τους 325 Δήμους. Αυτό θεωρούμε ότι είναι μια τεράστια κατάκτηση. Να σας θυμίσω, 61 χρόνια πριν η ΔΟΕ είχε ζητήσει αυτό, αυτό σε τρία χρόνια θα ολοκληρωθεί για όλους τους Δήμους της Ελλάδας. Άρα όπως βλέπετε πάμε προς τη 14χρονη αλλά θα θέλαμε αυτή τη στιγμή να μην εμπλακούμε σε πράγματα τεχνικά.\nΑν δεν το μελετήσουμε σοβαρά ξέρετε βεβαίως ότι έχουμε ένα εξαιρετικά χαμηλό ποσοστό διαρροής από το Γυμνάσιο στο Λύκειο και βεβαίως ο στόχος είναι να είναι μηδενική αυτή η διαρροή.\nΔΗΜΟΣΙΟΓΡΑΦΟΣ: Ο αριθμός προτιμήσεων στα ΤΕΠ, ενδεχομένως θα καθορίσει και το αν κάποια θα συνεχίσουν να υπάρχουν ή όχι;\nΥΠΟΥΡΓΟΣ: Είναι μια ενδιαφέρουσα ερώτηση. Δεν είμαι σε θέση να σας απαντήσω. Νομίζω πρέπει ν’ αφήσουμε το σύστημα να λειτουργήσει. Γι’ αυτό και σας είπα, πολλά θα εξαρτηθούν από το κατά πόσο η κοινωνία, οι γονείς, τα παιδιά, οι εκπαιδευτικοί, θα κατανοήσουν το χαρακτήρα της μεταρρύθμισης στην Τριτοβάθμια Εκπαίδευση. Αφήστε να δούμε πώς θα λειτουργήσει και θα το δούμε σε βάθος χρόνου.\nΔΗΜΟΣΙΟΓΡΑΦΟΣ: Θέλω να επανέλθω λίγο στο θέμα του αριθμού των εισακτέων μέσα στο χρονοδιάγραμμα της υλοποίησης του συστήματος: Πότε περίπου θα ξέρουν οι Σχολές πόσους θα δέχονται;\nΥΠΟΥΡΓΟΣ: Αυτό μπορούμε να το ξέρουμε το Μάρτιο όπως το λέμε, απλώς το Μάρτιο τώρα μπορούμε να το πούμε και για την επόμενη χρονιά.\nΔΗΜΟΣΙΟΓΡΑΦΟΣ: Υποτίθεται ότι τελειώνω τη Β’ Λυκείου και τον Ιούνιο κάνω το μηχανογραφικό το πρώτο.\nΥΠΟΥΡΓΟΣ: Και θέλω να ξέρω τα τμήματα αυτά πόσους παίρνουν.\nΥΠΟΥΡΓΟΣ: Σας είπα, τον προηγούμενο Μάρτιο.\nΔΗΜΟΣΙΟΓΡΑΦΟΣ: Να ρωτήσω επίσης, θέλω να επανέλθω στο θέμα της αντικατάστασης των Λατινικών από την Κοινωνιολογία. Μας είπατε ποιο ήταν το σκεπτικό πίσω από αυτή την αντικατάσταση. Μας είπατε για μια γενικότερη χρησιμότητα του μαθήματος της Κοινωνιολογίας. Δε θεωρείτε ότι και τα Λατινικά έχουν μια γενικότερη χρήση ή τέλος πάντων αν ήταν το θέμα της αποστήθισης, μήπως θα έπρεπε ν’ αλλάξει το πρόγραμμα σπουδών των Λατινικών; Γιατί σίγουρα υπάρχουν κάποιοι που πιστεύουν ότι τα Λατινικά είναι μια σημαντική προσθήκη στο πρόγραμμα σπουδών του Λυκείου.\nΚαι μια που αναφέρω τα προγράμματα σπουδών αν θέλετε να μας πείτε πότε θα παρουσιαστούν τα καινούργια προγράμματα σπουδών στα υπόλοιπα μαθήματα που θ’ αλλάξουν. Ευχαριστώ.\nΥΠΟΥΡΓΟΣ: Να σας πω για το πρώτο: Δε θέλω να υπάρχει η όποια διαμάχη, «τα κακά Λατινικά και η καλή Κοινωνιολογία». Καταλαβαίνετε όμως ότι υπάρχει ένα πρόβλημα. Ελπίζω να το καταλαβαίνετε. Δε μπορεί τα παιδιά όταν παίρνουν 18,5 να θεωρούν ότι πήγαν χάλια στα Λατινικά, έτσι δεν είναι; Τόσα χρόνια δεν έχει υπάρξει μια πρόοδος ως προς αυτό το ζήτημα.\nΤο δεύτερο είναι προς συζήτηση, το βάζουμε στη συζήτηση και αυτό, αλλά το να υπάρχει ένα μάθημα Κοινωνιολογίας, το ν’ αναβαθμιστεί στη Β’ Λυκείου η Φιλοσοφία, το να πάμε σε τέτοιου είδους ρυθμίσεις, θεωρούμε ότι αναβαθμίζουμε και τη γενική παιδεία και αυτά τα οποία δίνουν και μια μεγάλη δυνατότητα στα παιδιά, επιλογών στη συνέχεια.\nΤο μάθημα της Κοινωνιολογίας σου δίνει πάρα πολλές δυνατότητα να δεις και τί άλλο μπορείς να κάνεις. Το μάθημα των Λατινικών δε σου δίνει αυτή τη δυνατότητα, είναι κάπως μονοσήμαντο. Αλλά όπως σας είπα θα το συζητήσουμε, θ’ ακούσουμε και υπέρ και κατά και δε νομίζω να υπάρξει κανένα απολύτως πρόβλημα. Τα προγράμματα σπουδών, τα βιβλία κτλ., θ’ αρχίσουμε σιγά σιγά από το τέλος της χρονιάς να τα ανακοινώνουμε, από φέτος.\nκ. ΛΑΚΑΣΑΣ: Νομίζω ότι αρχίζει σιγά-σιγά να γίνεται στο διαδίκτυο λίγο viral αυτό. Λέτε ριζοσπαστικές λύσεις, αλλά διατηρείτε τα Θρησκευτικά. Και αναρωτιέμαι επειδή φαντάζομαι ότι υπάρχουν κάποια παιδιά τα οποία πιθανότατα να μη θέλουν να κάνουν τα Θρησκευτικά και να πάρουν απαλλαγή εάν αυτό το μάθημα θα μετρά στο απολυτήριο πώς θα το αντιμετωπίσετε, εάν γνωρίζετε πότε τα Θρησκευτικά μέτρησαν σε απολυτήριο για να περάσεις στο Πανεπιστήμιο και επίσης θα ήθελα να σας ρωτήσω το εξής: Τα θέματα στα ενδοσχολικά μαθήματα θα μπαίνουν από τους Καθηγητές του νομού, του Δήμου. Πώς θα διασφαλιστεί το αδιάβλητο σε αυτή την περίπτωση;\nΥΠΟΥΡΓΟΣ: Με συγχωρείτε, ξέρετε πώς μπαίνουν σήμερα;\nκ. ΛΑΚΑΣΑΣ: Ναι.\nκ. ΛΑΚΑΣΑΣ: Υπάρχει η ΚΕΕ. Το απολυτήριο θα μετρά;\nΥΠΟΥΡΓΟΣ: Όχι. Και; Δεν πρέπει να είναι τα μαθήματα σοβαρά ανεξάρτητα αν μετράει ή όχι;\nκ. ΛΑΚΑΣΑΣ: Βεβαίως.\nΥΠΟΥΡΓΟΣ: Άρα τί μου λέτε;\nκ. ΛΑΚΑΣΑΣ: Εγώ δεν είπα ότι διαφωνώ στο να μετρά, αλλά πώς θα διασφαλιστεί;\nΥΠΟΥΡΓΟΣ: Θα διασφαλιστεί με τον τρόπο που σας είπα, γιατί το πρώτο που πρέπει να σκεφτόμαστε είναι ότι θα υπάρχει κομπίνα και απατεωνιά; Εμείς έχουμε εμπιστοσύνη..\nκ. ΛΑΚΑΣΑΣ: Γιατί οφείλουμε να διασφαλίσουμε ένα σύστημα.\nΥΠΟΥΡΓΟΣ: Θα σας πω πώς θα διασφαλιστεί. Θα υπάρχει μια ομάδα που θα βάλει τα θέματα, θα υπάρχει μια κλήρωση ανάμεσα στα θέματα που θα επιλέξουν, αυτά θα μεταδοθούν στα σχολεία και θ’ αρχίσουν να γράφουν τα παιδιά. Ποιο είναι το πρόβλημα; Αφού το πρωί της ίδιας μέρας αυτοί θα είναι μαζί, δε θα είναι από την προηγούμενη ή την προ προηγούμενη.\nκ. ΛΑΚΑΣΑΣ: Και πόσο αξιόπιστο είναι το σύστημα, μιας και ξεκινήσατε ότι είναι αναξιόπιστο το σημερινό σύστημα, εάν αποφασιστεί να μπουν εύκολα θέματα σ’ ένα νομό και δυσκολότερα; Θα υπάρξει τράπεζα θεμάτων; Και πώς θα διασφαλιστεί ότι ένας καθηγητής, ένας εκπαιδευτικός θα ολοκληρώσει την ύλη; Θα έχετε τράπεζα θεμάτων στην επιλογή των θεμάτων;\nΥΠΟΥΡΓΟΣ: Δε μιλήσαμε για τράπεζα θεμάτων, εμείς θα δώσουμε σαφέστατες οδηγίες για το πώς θα πρέπει να μπαίνουν και τί επιπέδου δυσκολίες πρέπει να είναι αυτά τα θέματα και γι’ αυτό λέμε ότι έχουμε τεράστια εμπιστοσύνη στους εκπαιδευτικούς να φέρουν αυτή την κανονικότητα. Διότι αν δεν έχουμε τεράστια εμπιστοσύνη στους εκπαιδευτικούς, μόνο με διοικητικά και αστυνομικά μέτρα μπορεί να έρθει η όποια αλλαγή η οποία θα είναι θνησιγενής.\nΣ. ΚΩΝΣΤΑΝΤΑΤΟΣ: Σε ό,τι αφορά στην ολοκλήρωση της ύλης αν μου επιτρέπετε, είναι τα ίδια μαθήματα που θα εξεταστούν και στις πανελλαδικές. Άρα η παρακολούθηση της ύλης ούτως ή άλλως θα γίνεται.\nΥΠΟΥΡΓΟΣ: Θα σας πω για τα Θρησκευτικά.\nΣ. ΚΩΝΣΤΑΝΤΑΤΟΣ: Τα Θρησκευτικά δε θα εξεταστούν στο τέλος, ό,τι έχει γίνει στα τετράμηνα είναι. Θα μετράει ο βαθμός των δυο τετραμήνων, δε θα είναι γραπτώς εξεταζόμενος στο τέλος.\nΥΠΟΥΡΓΟΣ: Εγώ δεν κατάλαβα το ερώτημά σας για τα Θρησκευτικά.\nΥΠΟΥΡΓΟΣ: Δεν ξέρω ποιος το γράφει αυτό, αν κατάλαβε αυτό, αγνοώ αυτό το πράγμα. Σας παρακαλώ να σοβαρευτούμε. Εάν απ’ όλο αυτό που είπαμε είναι η μια ώρα Θρησκευτικών που δεν ξέρω ποιος το έγραψε, θεωρεί ότι αυτό είναι κυρίαρχο, θα παρακαλούσα μια στοιχειώδη σοβαρότητα.\nΣ. ΚΩΝΣΤΑΝΤΑΤΟΣ: Υπάρχει και θέμα συνταγματικής διαβούλευσης.\nΥΠΟΥΡΓΟΣ: Λέω στοιχειώδη σοβαρότητα. Θα σας παρακαλούσα πάρα πολύ, κάτι που ενδιαφέρει εκατομμύρια οικογένειες να μην εκφυλιστεί\nΥΠΟΥΡΓΟΣ: Ό,τι γίνεται και τώρα, ποιο ακριβώς είναι το πρόβλημα; Εδώ υπάρχει ένα σύνολο μέτρων, ένα σύνολο ρυθμίσεων που ανοίγει νέες προοπτικές και τώρα συζητάμε για κάτι που προφανώς έχει τη σημασία που έχει και αν θέλετε να το ανοίξουμε ως βασικό θέμα αυτής της μεταρρύθμισης, εγώ δε θα παρασυρθώ σε τέτοιου είδους καταστάσεις. Με συγχωρείτε, είμαι κατηγορηματικότατος.\nΔΗΜΟΣΙΟΓΡΑΦΟΣ: Είμαστε τέσσερις εκπαιδευτικοί, συναντιόμαστε κάπου λέω εγώ «προτείνω αυτό, προτείνω αυτό…» …\nΥΠΟΥΡΓΟΣ: Όχι «κάπου», σε ένα από τα σχολεία. Υπό την εποπτεία του διευθυντή του σχολείου.\nΔΗΜΟΣΙΟΓΡΑΦΟΣ: Σε ένα από τα σχολεία. Και βάζουμε κάτω τέσσερα θέματα, παράδειγμα.\nΥΠΟΥΡΓΟΣ: Έξι, δέκα…\nΔΗΜΟΣΙΟΓΡΑΦΟΣ: Όσα θέλουμε παραπάνω.\nΔΗΜΟΣΙΟΓΡΑΦΟΣ: Και αυτά τα ρίχνουμε σε κλήρωση;\nΥΠΟΥΡΓΟΣ: Κλήρωση και τα μεταδίδουμε τα σχολεία.\nΔΗΜΟΣΙΟΓΡΑΦΟΣ: Άρα λίγο για να καταλάβουμε τα θέματα θα είναι πάνω – κάτω ίδια για όλα τα σχολεία; Δηλαδή θα υπάρχουν οκτώ θέματα ίδια και με κλήρωση θα βγαίνουν από κάθε Δήμο ή Νομό;\nΔΗΜΟΣΙΟΓΡΑΦΟΣ: Ωραία. Κι αν ο Δήμος ή Νομός βάλει πολύ εύκολα θέματα και κάποιος άλλος ο Δήμος βάλει δύσκολα, πως το διασφαλίζουμε αυτό;\nΥΠΟΥΡΓΟΣ: Θα σας πω.\nΔΗΜΟΣΙΟΓΡΑΦΟΣ: Δηλαδή κάθε Δήμος….\nΥΠΟΥΡΓΟΣ: Όχι «κάθε Δήμος», κάθε εκπαιδευτική της κάθε ομάδας.\nΔΗΜΟΣΙΟΓΡΑΦΟΣ: Απλά θέλω να πω ότι πολλές φορές παρατηρείται ακόμη και τώρα ότι όπως κάθε σχολείο θέλει να έχει επιτυχίες, έτσι μπορεί να θέλει και ο κάθε Δήμος ή κάθε Νομός να έχει επιτυχίες.\nΥΠΟΥΡΓΟΣ: Δεν έχει σχέση με το Δήμο, να το ξεκαθαρίσουμε αυτό.\nΔΗΜΟΣΙΟΓΡΑΦΟΣ: Ναι, τα σχολεία τέλος πάντων.\nΥΠΟΥΡΓΟΣ: Ωραία. Εκεί, το ίδιο δεν έχουμε και στις πανελλήνιες εξετάσεις; Εσείς δεν λέτε κάθε φορά «οι βάσεις έπεσαν» ή «οι βάσεις ανέβηκαν», ή «ήταν τόσο εύκολα τα θέματα» και τα λοιπά; Και εκεί δίνουμε συγκεκριμένες οδηγίες. Αλλά όπως καταλαβαίνετε οι οδηγίες ακολουθούνται, αλλά ο καθένας πως ερμηνεύει είναι διαφορετικά.\nΚαι εδώ θα δώσουμε οδηγίες. Γι’ αυτό και σας λέω υπάρχουν θέματα εκπαιδευτικά και παιδαγωγικά επί της ουσίας, που δεν μπορούν να λυθούν με διοικητικό τρόπο. Θα πειστούν οι εκπαιδευτικοί που εγώ δεν έχω κανένα λόγο να το αμφισβητήσω, ότι θα βάλουν κλιμακούμενης δυσκολίας και νομίζουμε κάποια στιγμή θα επέλθει και μια επί της ουσίας κανονικότητα. Αλλιώς δεν γίνεται.\nΔΗΜΟΣΙΟΓΡΑΦΟΣ: Αν μου επιτρέπετε, μπαίνοντας στο Υπουργείο συνάντησα κάποιους εκπαιδευτικούς έξω, που έχουν δικαιωθεί με την διαδικασία του ΑΣΕΠ και πρόσφατα τους δόθηκε η διαβεβαίωση ότι θα διοριστούν κανονικά. Μετά αυτή η διαβεβαίωση μου λένε ότι δεν ίσχυσε, τελικά τι θα γίνει με αυτούς τους ανθρώπους; Διαμαρτύρονται έξω αυτή τη στιγμή.\nΥΠΟΥΡΓΟΣ: Θα σας πω. Μιλάτε για τους δικαιωθέντες για τις εξετάσεις που έχουν υποστεί το 2008. Είναι ένα θέμα, ελάχιστους τους έχει δικαιώσει το Συμβούλιο της Επικρατείας και ένα πολύ μεγαλύτερο αριθμό τους έχουν δικαιώσει τα διοικητικά Δικαστήρια.\nΕμείς ψάχνουμε λύση, την ψάχνουμε μαζί με το Νομικό Συμβούλιο του Κράτους. Όπως καταλαβαίνετε δεν συνιστά δυνατότητα κανείς τώρα να διοριστεί από το 2008 αλλά αυτή τη στιγμή μαζί με το Νομικό Συμβούλιο του Κράτους στο οποίο έχουμε κάνει ένα πολύ συγκεκριμένο ερώτημα, ζητάμε λύση και είμαστε –και το «είμαστε» είναι συλλογικά η ηγεσία του Υπουργείου Παιδείας- ιδιαίτερα αισιόδοξοι ότι θα υπάρξει απάντηση και θα υπάρξει απάντηση σχετικά σύντομα.\nΓαβρόγλου: Μέχρι το Χριστούγεννα θα ψηφιστεί το Σ/Ν για το νέο σύστημα εισαγωγής και οι αλλαγές στο Λύκειο\nΣαρωτικές αλλαγές στην παιδεία: Το νέο εξεταστικό σύστημα και το νέο Λύκειο\nΣε θετικό κλίμα η συνάντηση Κ. Γαβρόγλου με την Ειδική Επιτροπή Διαλόγου της Εκκλησίας\nNews Tag: Γ ΛΥΚΕΙΟΥΓΑΒΡΟΓΛΟΥΛΥΚΕΙΟΝΕΕΣ ΠΑΝΕΛΛΗΝΙΕΣΝΕΟ ΕΞΕΤΑΣΤΙΚΟ ΣΥΣΤΗΜΑΝΕΟ ΛΥΚΕΙΟ


Ανακοίνωση Α.Λοβέρδου για την διαδικασία εντοπισμού και ταφής των Ελλήνων πεσόντων στην Αλβανία | ΠΑΣΟΚ\nΜε μεγάλη συγκίνηση πληροφορηθήκαμε πως άρχισε η εκταφή από ομαδικούς τάφους Ελλήνων στρατιωτικών που συνέβαλαν με την ζωή τους στην αλβανική εποποιία.\nΤο πανανθρώπινο δικαίωμα του σεβασμού των νεκρών η αλβανική ηγεσία επί πολλές δεκαετίες αρνείτο να το αναγνωρίσει στους Έλληνες πεσόντες του 1940. Οι προσπάθειες των ελληνικών κυβερνήσεων και των διπλωματών μας ήταν επίμονες και συνεχείς. Ως υπουργός Παιδείας είχα κι εγώ προσπαθήσει. Όμως η μισαλλοδοξία δεν επέτρεπε να γίνει σεβαστό ένα ιερό πραγματικά δικαίωμα.\nΑξίζουν πραγματικά συγχαρητήρια σε όλους όσοι δεν ξέχασαν και πάλεψαν για να αναγνωριστεί το δικαίωμα ταφής των ηρωικών νεκρών μας και να τιμηθούν με τρόπο αντάξιο της θυσίας τους.\nPrevious Previous post: Χαιρετισμός Φώφης Γεννηματά στην εκδήλωση για τη μνήμη του Γιάννη Κεφαλογιαννή\nNext Next post: Η απόφαση του Eurogroup 22/1/2018 σε απλά ελληνικά


Ζέτος: «Καλός και ο πόντος» | Onsports.gr\nhome ΠοδόσφαιροFootball LeagueΖέτος: «Καλός και ο πόντος» Κοινοποιήστε\nΖέτος: «Καλός και ο πόντος»\tΣυντάκτης: Onsports Team\nΔημοσίευση: Δευτέρα, 28 Νοεμβρίου 2011 21.50\nΟ βοηθός προπονητή του Θρασύβουλου, Δημήτρης Ζέτος έμεινε ικανοποιημένος από το 0-0 απέναντι στον Πανθρακικό.\tΗ ομάδα της Φυλής δεν βρήκε για 5ο διαδοχικό παιχνίδι στο πρωτάθλημα δίχτυα, όμως ο Δημήτρης Ζέτος σημείωσε στη συνέντευξη Τύπου: «Είμαστε υποχρεωμένοι να κυνηγούμε έστω τον πόντο από κάθε ματς. Πρωτίστως θέλαμε να μην χάσουμε. Δεν ήμασταν καλοί, αλλά παίξαμε καλά για τον στόχο που είχαμε και αυτός ήταν να μην χάσουμε. Θέλουμε να μαζέψουμε όσους περισσότερους πόντους γίνεται».\tΚατηγορία: Football League


«Το Χαμόγελο του Παιδιού» μιλά εδώ και 25 χρόνια για κακοποιήσεις ανηλίκων | in.gr\n24 Φεβρουαρίου 2021, 16:39\nΜια συγκλονιστική έρευνα παρουσίασε πρόσφατα «Το Χαμόγελο του Παιδιού», για την διεξαγωγή της οποίας, μια εργαζόμενη του, μπήκε σε δημοφιλή πλατφόρμα που χρησιμοποιούν χιλιάδες παιδιά παριστάνοντας πως είναι 16χρονη.\n«Μπήκαμε σε γνωστή πλατφόρμα που μπαίνουν τα παιδιά και πραγματοποιούν βιντεοκλήσεις με τυχαίους χρήστες για να διαπιστώσουμε τους κινδύνους που μπορεί να αντιμετωπίσουν», αυτό αναφέρει η περιγραφή του βίντεο, που έχει αναρτήσει «Το Χαμόγελο του Παιδιού» στα social media.\nΣτην συνέχεια, το βίντεο παίρνει ακόμη πιο επικίνδυνη τροπή, καθώς σε διάλογο με άνδρα που δηλώνει 18 ετών – η κοπέλα του είπε ότι είναι 17-εκείνος είπε: «Ξέρεις τι; Δεν ξέρω αν η @@@ μου είναι μεγάλη ή μικρή. Αυτό που ακούς. Δεν ξέρω. Γίνεται απλά να τη δεις και να μου πεις αν είναι μεγάλη ή μικρή για σένα;».\nΜε αφορμή το συγκλονιστικό βίντεο, λοιπόν, αλλά και το μπαράζ αποκαλύψεων κακοποιητικών συμπεριφορών που λαμβάνουν χώρα εδώ και εβδομάδες, το in.gr μίλησε με τον Πρόεδρο του Οργανισμού «Το Χαμόγελο του Παιδιού», κύριο Κώστα Γιαννόπουλο, αλλά και τον επικεφαλής ψυχολόγο της Εθνικής Τηλεφωνικής Γραμμής Βοήθειας για τα Παιδιά SOS 1056.\nΟ λόγος λοιπόν στους δύο κυρίους.\nΚ. Γιαννόπουλος: Οι κρατικοί μηχανισμοί και η Ε.Ε δεν βοηθούν και πολύ ένα παιδί να μιλήσει και να καταγγείλει\nΕδώ και 25 χρόνια, από τότε που ξεκίνησε «Το Χαμόγελο του Παιδιού», λέμε τα ίδια πράγματα: κάποια γεγονότα, όμως, πρέπει τελικά να λάβουν δημοσιότητα για να αφυπνιστούμε για τα καλά. Στην καθημερινότητά τους οι άνθρωποι, καμιά φορά δεν ασχολούμαστε με τέτοιου είδους συμβάντα, είτε επειδή δεν προλαβαίνουν, είτε επειδή αδιαφορούν, είτε επειδή νομίζουν πως είναι αδύνατο να συμβούν στους ίδιους και στο περιβάλλον τους.\nΚαθημερινά, όμως, εμείς στο «Χαμόγελο» ερχόμαστε αντιμέτωποι με τέτοιες ιστορίες πόνου. Η αγωνία μας είναι ότι, με τον εχθρό του κορωνοϊού αυτή την περίοδο, τα πράγματα έχουν αγριέψει κι άλλο, έχουν προχωρήσει σε πολύ άσχημα επίπεδα. Η ενδοοικογενειακή βία, ας πούμε, αυτό το διάστημα έχει λάβει διαστάσεις μεγαλύτερες σε σχέση με το πρόσφατο, τουλάχιστον, παρελθόν.\nΗ συγκυρία είναι κρίσιμη και μας δίνεται πραγματικά η ευκαιρία να περάσουμε σημαντικά μηνύματα, τα οποία δεν πρέπει να αφήσουμε πάλι να ξεχαστούν.\nΕίχαμε 2009 καταγγελίες για κακοποίηση παιδιών πέρσι και μόνο 30 ήταν για σεξουαλική. Είναι αυτό η πραγματικότητα; Υποθέτω πως όχι.\n«Δεν υπάρχει ένα πραγματικά οργανωμένο σύστημα που να προστατεύει την παιδική αθωότητα, την ανηλικότητα»\nΟύτε οι καταγγελίες που έρχονται σε εμάς μπορούν να αποτελούν δείκτη, γι’ αυτό και έχουμε επανειλημμένως ζητήσει ένα κέντρο αναφοράς, έναν επίσημο φορέα, που θα ανιχνεύει και θα αναγνωρίζει την πραγματική εικόνα, τι στ’ αλήθεια συμβαίνει εκεί έξω σε θέματα κακοποίησης και παραμέλησης παιδιών.\nΤώρα, βλέπουμε επώνυμους να βγαίνουν και να μιλούν, σκεφτείτε όμως ότι και αυτοί επί σειρά ετών δίσταζαν και φοβούνταν.\nΔεν εξαλείφεται έτσι ο φόβος και η αγωνία του στίγματος, ακόμα και τώρα υπάρχουν άνθρωποι και παιδιά που φοβούνται να μιλήσουν, αφήστε που δεν έχουν και δημόσιο βήμα, όπως κάποιοι επώνυμοι καλλιτέχνες. Φυσικά, οι επώνυμοι κάνουν πολύ καλά και η στάση τους σίγουρα προσθέτει ένα λιθαράκι στην προσπάθεια εξόδου από τα προσωπικά αδιέξοδα και τα κρατήματα, συμβάλλει στην καλλιέργεια δυνατών φωνών και θάρρους από εδώ και στο εξής.\nΈχουμε μια εκστρατεία που λέγεται “Μένει Μυστικό”: τα παιδιά ανησυχούν μήπως επηρεάσουν τους γονείς τους, νομίζουν ότι είναι τα ίδια ένοχα, φοβούνται μην μπλέξουν περισσότερο. Πριν μερικά χρόνια, είχαμε την περίπτωση μιας αλλοδαπής μητέρας η οποία είχε στείλει το παιδί της σε κατασκήνωση του Δήμου Αθηναίων και ήρθε να μας ενημερώσει (όχι μέσω Γραμμής, ήθελε να μιλήσει σε μένα προσωπικά) σχετικά με παρενόχληση και κακοποίηση που υφίστατο το παιδί της από έναν ψυχολόγο της κατασκήνωσης. Μάλιστα, μας είπε ότι αυτό συνέβαινε και με άλλα παιδιά.\nΦοβόταν, όμως, να τον καταγγείλει γιατί σκεφτόταν ότι θα την κατηγορούσαν επειδή ήταν αλλοδαπή και ότι δεν θα την πιστεύανε. Αυτός ο άνθρωπος, αυτός ο ψυχολόγος είναι ακόμα με τα παιδιά.\nΔηλαδή, δεν υπάρχει ένα πραγματικά οργανωμένο σύστημα που να προστατεύει την παιδική αθωότητα, την ανηλικότητα, την ανθρώπινη αξιοπρέπεια γενικώς. Η αξιοπρέπεια είναι το άλφα και το ωμέγα στην ζωή μας-αν την χάσουμε, η ψυχή μας σημαδεύεται δια παντός.\nΈχουμε υποβάλει δεκάδες προτάσεις, σε συνεργασία με κρατικούς φορείς σε όλη την Ελλάδα, οι οποίες αφορούν την προσπάθειά μας να πείσουμε το Υπουργείο Δικαιοσύνης να ασχοληθεί πιο ενεργά, πιο στιβαρά με τα δικαιώματα των παιδιών.\nΑυτή τη στιγμή, υπάρχει η Υποδιεύθυνση Προστασίας Ανηλίκων της Αστυνομίας, που δεν δραστηριοποιείται όμως σε όλη την Ελλάδα. Συνεργαζόμαστε συχνότατα μαζί τους.\nΠολλές φορές, έρχονται παιδιά σε εμάς που καταγγέλλουν μια μορφή κακοποίησης, όπως ας πούμε παραμέληση, βία λεκτική ή σωματική και, μετά από μερικά χρόνια, τα ίδια αυτά παιδιά ομολογούν ότι έχουν κακοποιηθεί και σεξουαλικά. Όταν λοιπόν μας έρχεται μια καταγγελία για σεξουαλική κακοποίηση τρέμουμε για το πώς θα την περιγράψουμε στην αστυνομία, για να μην αφήσουμε κανένα περιθώριο ασάφειας ή λάθους και να τους βοηθήσουμε να εξιχνιάσουν την υπόθεση και να οδηγηθούν στην δικαιοσύνη εκείνοι που πρέπει.\nΚάτι, όμως, πηγαίνει σίγουρα λάθος: για την αποσυμφόρηση των φυλακών, ας πούμε, γιατί να βγαίνουν έξω κακοποιητές παιδιών και γυναικών και ανθρώπων; Ακόμα, στην Ελλάδα για να οδηγηθεί στην δικαιοσύνη μια περίπτωση σεξουαλικής κακοποίησης, χρειάζεται το θύμα, ναι, ακόμα και όταν είναι παιδί, να μιλήσει και να εξηγήσει αυτό που του συνέβη αρκετές φορές, σε διαφορετικούς ανθρώπους.\nΣτην Τουρκία και στην Σουηδία, ας πούμε, και σε δεκάδες άλλες χώρες του κόσμου, αυτό δεν συμβαίνει. Είναι δυνατόν να βάζουμε το θύμα σε όλη αυτή την διαδικασία;\nΘα έπρεπε να ήταν αρκετό το να τα πει κάπου, μία φορά, όσο αναλυτικά χρειάζεται για να προχωρήσει η υπόθεση.\nΕίναι πληγή για την ψυχή ενός παιδιού, ειδικά, όταν δεκάδες διαφορετικοί ενήλικες το ρωτούν “πώς το έκανε;”, “πόσες φορές”, “πότε ακριβώς;” και τα λοιπά.\nΗ νομοθεσία είναι αρκετά, για να μην πω τελείως, μπερδεμένη. Και κατά καιρούς, έχουν προβληθεί λάθος άτομα τα οποία δήθεν ενδιαφέρονται για τα παιδιά και παρουσιάζουν ότι βρίσκονται στο πλευρό φορέων που στηρίζουν την παιδική αθωότητα.\nΤο πρόβλημα δεν είναι μόνο στο κράτος μας ή σε άλλα κράτη, αλλά και στην ίδια την Ευρωπαϊκή Ένωση. Τον Δεκέμβριο πέρασε μια νομοθεσία, σύμφωνα με την οποία απαγορεύεται βάσει του νόμου περί προστασίας των προσωπικών δεδομένων να γίνεται ανίχνευση για παιδική πορνογραφία στο διαδίκτυο.\nΈτσι, από τον Ιανουάριο κιόλας μειώθηκαν κατά πάρα πολύ οι αναφορές από φορείς και οργανισμούς που ανίχνευαν παράνομα και κακοποιητικά περιστατικά στο διαδίκτυο. Άρα, ποιος προστατεύει τα παιδιά, τελικά; Για να μην αναφερθούμε στο Dark Web, το οποίο αυτό και αν είναι de facto μη ανιχνεύσιμο! Κάποιες εταιρείες που είχαν πετύχει μέχρι κι εκεί ανιχνεύσεις, έχουν πια, σε ευρωπαϊκό επίπεδο, δεμένα τα χέρια τους.\nΣτην Αμερική επιτρέπεται, προς ώρας, οι πάροχοι να καταγγέλλουν μια παράνομη online διαδικασία.\nΑυτή την περίοδο, μιλάμε με τον Υπουργό Δικαιοσύνης λοιπόν, για να βάλουμε μια τάξη στον τρόπο με τον οποίο μπορεί να καταγγελθεί ουσιαστικά και αποτελεσματικά κάτι. Επιτέλους, ζητούν την άποψή μας και φαίνεται πως αξιολογούν την εμπειρία μας.\nΚάτι άλλο πολύ σημαντικό είναι η σεξουαλική διαπαιδαγώγηση στα σχολεία. Άκουγα ανθρώπους να αντιδρούν και να λένε “όχι, δεν πρέπει!” και απορούσα ειλικρινά. Φυσικά και πρέπει να διδάξουμε στα παιδιά τα δικαιώματά τους πάνω στο σώμα τους, την αναγνώριση του καλού και του κακού αγγίγματος, τους τρόπους με τους οποίους μπορεί να προστατευθεί.\nΗ πρόληψη είναι η μόνη λύση για να αποφύγουμε καταστάσεις σαν αυτές που ζούμε καθημερινά στο «Χαμόγελο». Είναι χρέος των ενηλίκων να προστατεύσουμε, να προφυλάξουμε τα παιδιά.\nΣτέφανος Αλεβίζος: Τα παιδιά είναι οι ψηφιακοί αυτόχθονες κι οι ενήλικες οι μετανάστες\nΟι άνθρωποι που αναλαμβάνουν να πλαισιώσουν τα παιδιά δεν έχουν την ίδια εξοικείωση που έχουν εκείνα με το Διαδίκτυο. Ανεξαρτήτως αν περνούν αρκετές ώρες online, κάνουν μία επιλεκτική χρήση του. Το Διαδίκτυο είναι μια άλλη γλώσσα που ο μέσος ενήλικας γνωρίζει σε πολύ μικρότερο βαθμό από τον μέσο νέο αυτή τη στιγμή.\nΕίναι σημαντικό οι γονείς να κατανοήσουν ότι, όταν μιλούν στο παιδί τους για το Διαδίκτυο, εκείνο είναι πιο καταρτισμένο από τους ίδιους και ξέρει περισσότερα. Παιδιά σε ηλικίες 4 και 5 ετών ακόμα κινούνται με εκπληκτική άνεση σε πλατφόρμες αναπαραγωγής ήχου και εικόνας, κάτι που ένας μεγαλύτερος δεν μπορεί να κάνει με αυτόν τον τρόπο. Κολλάει το κινητό του παππού, της γιαγιάς, της μαμάς και ένα μικρό παιδάκι το ξεμπλοκάρει, ξέρει πώς να χειριστεί το πρόβλημα!\nΤα σημερινά παιδιά λοιπόν ζουν και μεγαλώνουν μες στο θαύμα που λέγεται Διαδίκτυο, δεν το επισκέπτονται απλώς.\nΔεν μπορείς λοιπόν να αποκόψεις έναν άνθρωπο από ένα βασικό κομμάτι της ζωής, θα πω και της επιβίωσής του. Αρκετοί γονείς επιχειρούν να κόψουν το παιδί από το Διαδίκτυο και αυτό είναι αναποτελεσματικό, διότι είτε οξύνει το πρόβλημα (πιθανή ένταση από μεριάς του παιδιού, ομηρικοί καυγάδες…), είτε το παιδί θα οδηγηθεί αργά ή γρήγορα σε άλλο τρόπο πρόσβασης: συσκευές φίλων, γονιών, Internet cafe προ καραντίνας… Αυτά όλα μπορεί να αποδειχθούν και πιο επικίνδυνα.\nΞέρετε, τα όρια μεταξύ σωστού και λάθους όταν είσαι γονιός είναι θολά, υπάρχουν ερωτηματικά σε κάποια σημεία. Τίποτα όμως δεν έχει ερωτηματικό ως προς το αν είναι αποτελεσματικό να κόψουμε το Internet από τα παιδιά. Κατηγορηματικά, όχι, δεν είναι.\nΣτη Γραμμή SOS 1056 μας καλούν πολλοί γονείς και για ζητήματα εκφοβισμού, παρενόχλησης, sexting που απειλεί και εκβιάζει τα παιδιά τους. Είναι ένα καθημερινό κομμάτι της γραμμής η επικοινωνία μας με γονείς και προσπαθούμε να το χειριστούμε με σοβαρότητα και σεβασμό, με λεπτότητα και διακριτικότητα, σε συνεργασία με τις σχετικές αρχές.\nΑν και στο «Χαμόγελο», απασχολούνται εθελοντές σε πάρα πολλά τομείς δράσης, οι συνεργάτες στη Γραμμή SOS 1056 είναι αποκλειστικά επαγγελματίες, ειδικοί ψυχικής υγείας για το παιδί.\nΚανένας φορέας, πάντως, δεν μπορεί μόνος του να λύσει προβλήματα σαν αυτά που συζητάμε. Ούτε ένας Οργανισμός για τα παιδιά, ούτε η αστυνομία, ούτε κανένας. Απαιτείται συντονισμένη δράση. Ο καθένας μπορεί να λύσει το μερίδιο που του αναλογεί.\nΌταν μας καλεί ένα παιδί, θέλει να ακουστεί, να εκφραστεί. Το πρώτο πράγμα που κάνουμε είναι να ακούσουμε το παιδί και αυτό, όσο κοινότοπο και αν ακούγεται, είναι σημαντικό. Γιατί, αποδεικνύεται ότι συνήθως οι ενήλικες που περιβάλλουν ένα παιδί δεν το ακούνε, δεν αξιολογούν σωστά αυτά που ακούν από το παιδί τους. Το πρώτο βήμα λοιπόν είναι να ακούσουμε. Το επόμενο να το απενοχοποιήσουμε. Τα περισσότερα παιδιά νιώθουν ότι έχουν ένα μερίδιο ευθύνης για αυτό που τους συμβαίνει.\nΕίναι σημαντικό να τους εξηγήσουμε ότι δεν φταίνε σε τίποτα, ότι δεν προκάλεσαν εκείνα καμία συμπεριφορά, να τους πάρουμε τη ντροπή. Η ευθύνη βαραίνει αποκλειστικά την πλευρά του “θύτη”, ας πούμε εκείνου που ασκεί βία, ποτέ εκείνου που την δέχεται.\nΤους εξηγούμε ότι αυτό που τους συμβαίνει, συμβαίνει και σε άλλα παιδιά, είναι σημαντικό να το ξέρουν, να μπορέσουν να ανασάνουν. Σε τρίτο χρόνο, βλέπουμε τι ακριβώς έχει συμβεί και βρίσκουμε μαζί με το παιδί την καλύτερη λύση, μια λύση ταιριαστή στη φυσιογνωμία του παιδιού και στην ιδιαιτερότητα κάθε περίπτωσης.\nΠάντως, καμία περίπτωση δεν μοιάζει με την άλλη. Άλλες συνθήκες, ένα διαφορετικό πρόσωπο-κλειδί, αλλιώτικη λειτουργία της οικογένειας, του υποστηρικτικού δικτύου του κάθε παιδιού που μας τηλεφωνεί. Κάθε μα κάθε περίπτωση έχει τα δικά της χαρακτηριστικά, όσο κι αν κάποιες συνθήκες μοιάζουν εκ πρώτης όψεως παρόμοιες.\nΣε παγκόσμιο επίπεδο, φαίνεται ότι γραμμές σαν την δική μας αξιοποιούνται περισσότερο από κορίτσια, όμως έχουμε αρκετά τηλεφωνήματα και από αγόρια που ταλαιπωρούνται. Μας τηλεφωνούν και ενήλικα παιδιά, 18, 19, 20 χρονών. Και μεγαλύτερης ηλικίας ενήλικες που δεν έχουν πού αλλού να στραφούν.\nΣε αυτές τις περιπτώσεις, προσπαθούμε να τον βοηθήσουμε σχετικά με τα επόμενα βήματα, σχετικά με το πού να στραφεί.Αυτές τις μέρες που έχει βγει προς τα έξω ένα ισχυρό μήνυμα, το “μιλήστε” και θεωρώ ότι αυτό έχει ενισχύσει την δύναμη των παιδιών να καλέσουν για να μιλήσουν για το πρόβλημά τους.\nΣτον Οργανισμό «Το Χαμόγελο του Παιδιού» και στην Eθνική Τηλεφωνική Γραμμή SOS 1056 καμμένα χαρτιά δεν υπάρχουν και, ό,τι κι αν έχει συμβεί, υπάρχει κάποια λύση.\nΜπορεί να βρεθεί αυτή η κάποια λύση ίσως με ένα τηλεφώνημα. Μια αρχή είναι και αυτή.\nTAGS: ΑλεβίζοςγιαννόπουλοςκακοποίησηπαρενόχλησηΧαμόγελο του Παιδιού\n02/07/2022 | 21:08\nΠοδόσφαιρο Αθλητικός διευθυντής Νόρκεπινγκ: «Είμαστε σε επαφή με τον Φράνσον» 8 λεπτά πριν\nViral Κουίζ: Ποια είναι η μαμά και ποια η κόρη; - Τους χωρίζουν 24 χρόνια 17 λεπτά πριν\nΠοδόσφαιρο Το Summer Camp θεσμός στο Ρέντη ολοκληρώθηκε με επιτυχία 18 λεπτά πριν\nPink Ημίγυμνη πίνει τον καφέ της η Κέιτ Χάντσον - Η φωτογραφία που αναστάτωσε το Instagram 19 λεπτά πριν\nΚόσμος Σεισμοί ισοπέδωσαν ένα χωριό στο Ιράν - Ανεβαίνει ο απολογισμός των τραυματιών 20 λεπτά πριν\nLGBTQI+ Γέμισε με πολύχρωμες σημαίες το Λονδίνο - 50 χρόνια από το πρώτο Pride 22 λεπτά πριν\nΚοινοποίηση: «Το Χαμόγελο του Παιδιού» μιλά εδώ και 25 χρόνια για κακοποιήσεις ανηλίκων


Panda Κουπόνια & Προσφορές 2022\nPanda - Κουπόνια, Κωδικοί Προώθησης & Εκπτώσεις - [Ιουνίου 2022]\nPanda - έκπτωση 100%\nKrijg Panda voor Windows GRATIS!\nΜπορείτε να εξοικονομήσετε 40% αν δράσετε τώρα.\nΚέρδισε 70% στο Panda VPN Security\nΑρπάξτε αυτήν την αποκλειστική προσφορά για την Black Friday τώρα!\nΚουπόνι για έκπτωση 50% στο Panda Dome Advanced\nΠάρε 50% έκπτωση στο Panda Dome Advanced\nΕπικόλλησε τον κωδικό στο ταμείο: SAFE2019\nΠώς μπορώ να χρησιμοποιήσω ή να ενεργοποιήσω ένα κουπόνι για το Panda;\nΗ ενεργοποίηση ενός κουπονιού του Panda είναι πολύ εύκολη. Το μόνο που χρειάζεται να κάνετε είναι να ακολουθήσετε αυτά τα 3 βήματα μέσα σε μόνο\nΕπιλέξτε την καλύτερη προσφορά του Panda για τις ανάγκες σας.\nΜπορώ να χρησιμοποιήσω ένα κουπόνι για μια υπάρχουσα συνδρομή του Panda ;\nΜπορώ να συνδυάσω πολλά κουπόνια του Panda για να έχω μεγαλύτερη έκπτωση;\nΣυνήθως, μπορείτε να χρησιμοποιήσετε μόνο ένα κουπόνι στο ταμείο. Ωστόσο, τα κουπόνια του Panda σ’ αυτήν τη σελίδα προσφέρουν τις καλύτερες δυνατές εκπτώσεις, οπότε μπορείτε να αποκτήσετε ένα από τα καλύτερα προγράμματα antivirus της αγοράς σε κλάσμα της κανονικής του τιμής.\nΓια πόσο χρόνο ισχύουν αυτά τα κουπόνια για το Panda;\nΤα περισσότερα από τα κουπόνια του Panda που υπάρχουν εδώ είναι προσφορές περιορισμένου χρόνου, ως εκ τούτου θα πρέπει να βιαστείτε αφού κανείς δεν ξέρει πότε θα σταματήσουν να ισχύουν. Αυτή η σελίδα ενημερώνεται καθημερινά και έτσι μπορείτε να είστε βέβαιοι ότι πάντα θα βλέπετε τα ενημερωμένα κουπόνια και τις προσφορές του Panda.\nΠόσο συχνά κάνει καινούργιες προσφορές το Panda;\nΤο Panda κάνει εκπτώσεις και προσφορές αρκετές φορές το χρόνο, συνήθως κοντά στις περιόδους των εορτών. Μπορείτε να προσθέσετε στους σελιδοδείκτες σας αυτή τη σελίδα με τα κουπόνια για το Panda ώστε να μπορείτε να την επισκέπτεστε τακτικά και να βλέπετε τις καινούργιες εκπτώσεις και τις προσφορές.


Σενάριο: Πάνος Κοντέλλης , Αντώνης Σαμαράκης\nΗθοποιοί: Αλέκος Αλεξανδράκης , Μέμα Σταθοπούλου , Έλλη Φωτίου , Λάμπρος Κωνσταντάρας (I) , Γιώργος Νέζος , Γιώργος Μπάρτης , Μαίρη Μεταξά , Κώστας Παπαχρήστος , Νίκος Θηβαίος , Τούλα Δράκου\nΠλοκή: Ο εφοπλιστής Δημήτρης Βαλέντης αφήνει για λίγο την κόρη του και τους καλεσμένους του και καταφεύγει σε ένα κοντινό ταβερνάκι με διάθεση αναπόλησης. Οι μνήμες τον κατακλύζουν και η ζωή του ξετυλίγεται μέσα από οδυνηρές εικόνες. Η κήρυξη του Β' Παγκοσμίου Πολέμου ήταν η αιτία αναβολής του γάμο του με την Άννα. Τότε υπηρετούσε στη βασιλική αεροπορία και με το αεροπλάνο του έπεσε στη θάλασσα, όπου σώθηκε μεν από τους Άγγλους οι οποίοι τον μετέφεραν στο Κάιρο, στην Αθήνα όμως τον θεωρούσαν νεκρό. Η αναπάντεχη επιστροφή του, μετά την απελευθέρωση, προκάλεσε μεγάλη ταραχή σε πολλούς. Η ίδια η αγαπημένη του είχε γίνει πόρνη και, μολονότι εξακολουθούσε να τον αγαπά, δεν μπορούσε να τον αντικρίσει. Δεν της απέμενε παρά η αυτοκτονία.\nTrivia: Η ταινία προβλήθηκε τη σαιζόν 1965-1966 και έκοψε 250.898 εισιτήρια. Ήρθε στην 21η θέση σε 101 ταινίες.


ΡΩΜΗ - 4ημ. - Travel Mall\nΑρχική » Εκδρομές Εξωτερικού » ΡΩΜΗ – 4ημ.\nAναχώρηση: 10 Οκτωβρίου ΄19\nΠρωινό στο ξενοδοχείο. Μέρα ελεύθερη. Προαιρετικά προτείνουμε το απόγευμα μεταφορά στο γήπεδο για την παρακολούθηση του ποδοσφαιρικού αγώνα ΕΘΝΙΚΗ ΙΤΑΛΙΑΣ – ΕΘΝΙΚΗΣ ΕΛΛΑΔΑΣ . Επιστροφή στο ξενοδοχείο. Διανυκτέρευση.\n4η μέρα: ΡΩΜΗ – – ΑΘΗΝΑ\nΑναχώρηση : ΑΖ 717\n05.55 – 07.00\nΕπιστροφή : ΑΖ 718\n21.50 – 00.45


Δανιηλίδης: «Ξεκινάει τον πρωταθλητισμό ο Ηρακλής για να πάρει την άνοδο» - https://iraklis-press24.gr\nΔανιηλίδης: «Ξεκινάει τον πρωταθλητισμό ο Ηρακλής για να πάρει την άνοδο»\n18 Ιουνίου, 2022 18 Ιουνίου, 2022 - από Αλέξανδρος Βασιλούδιας - Αφήστε ένα σχόλιο\nΣτην εκπομπή “Primo Secondo” του “City of Primo 106.1” 18 Ιουνίου 2022) μίλησε ο Γρηγόρης Δανιηλίδης, μέλος στο Δ.Σ. της ΠΑΕ Ηρακλής και υπεύθυνος κτιριακών εγκαταστάσεων, που αναφέρθηκε στη συνάντηση (όπου παρέστη και ο ίδιος) “κυανόλευκων” παραγόντων (νυν και πρώην), φορέων και επιχειρηματιών, με θητεία στην ομάδα, τον πολιτικό χώρο και τον “περίγυρο” του Ημίθεου, με πρωτοβουλία του ΓΣ και “άνοιγμα” του μεγαλομετόχου Στράτου Ευγενίου, το βράδυ της Πέμπτης στην Καλαμαριά.\nΣύσκεψη γνωριμίας και σύσφιγξης σχέσεων, που είχε θετικό απόηχο και ανταπόκριση, ενώ το στέλεχος του Ηρακλή αναφέρθηκε στην προσπάθεια πρωταθλητισμού, αλλά και τις εργασίες που γίνονται στη Μίκρα, όπως και το όραμα γηπέδου στους Χορτατζήδες.\nΑναλυτικά οι τοποθετήσεις του για τη συνάντηση στην Καλαμαριά, ανάμεσα σε ΠΑΕ, Ερασιτέχνη, παλαιμάχους και “λοιπές δυνάμεις” του Ηρακλή, από το στενό και ευρύτερο περιβάλλον :\nΓια τα αποτελέσματα των επαφών με τα πολιτικά πρόσωπα στη συνάντηση :\n”Είμαι υπεύθυνος στις κτιριακές εγκαταστάσεις και στη Μίκρα ξεκινήσαμε να κάνουμε πολλά έργα. Τα τρία γήπεδα επανασπορά, για να μπορέσουμε να έχουμε γήπεδα, να μπορούν να προπονούνται και οι ακαδημίες, εκτός από τους Χορτατζήδες, που έχουμε. Γίνονται έργα με γυψοσανίδες, βαψίματα, το κτίριο αυτό ήταν παρατημένο πολλά χρόνια. Αναλάβαμε να το κάνουμε ξανά όπως στην παλιά μορφή του. Κάνουμε συνέχεια έργα, δουλεύουν διαρκώς συνεργεία. Πέρυσι με τη βοήθεια του κ. Μυλωνά και εμού βρήκαμε μια χορηγία, για να φτιάξουμε τις πόρτες, που ήταν όλες πεσμένες κάτω. Δεν υπήρχε τίποτα. Πλημμύρισε το κτίριο, είχε γεμίσει νερά μέσα και δε μπορούσαμε να μπούμε μέσα. Βγάλαμε τα νερά, φτιάξαμε τις πόρτες και κάνουμε όλες τις άλλες εργασίες, να αλλάξουμε τα πλακάκια που έχουν σπάσει, η πισίνα να βαφτεί, να έρθει ξανά στη λειτουργία της. Τα μηχανήματα που έχουμε κάτω να είναι ξανά σε λειτουργία, για να μπορούν οι αθλητές, να γυμνάζονται, να κάνουν εκεί τις φυσιοθεραπείες τους. Σα τη Μίκρα δεν υπάρχει, έχω πάει σε όλα τα γήπεδα. Είναι του Ρέντη, του Ολυμπιακού. Μπορούμε να κάνουμε τρία γήπεδα με χόρτο και θα κοιτάξουμε να κάνουμε άλλα δυο γήπεδα, πλαστικά, για να μαζέψουμε όλα τα τμήματα εκεί, και τους Χορτατζήδες.\nΜετά από πολλά χρόνια θα λειτουργήσει και η πομόνα, είχαμε πολλά χρόνια τη πομόνα και δε λειτουργούσε.Φέραμε γεωλόγο, με τη βοήθεια του κ. Ιωακειμίδη, γεωλόγος που δε μας παίρνει πολλά λεφτά, μας βοηθά να βγάλουμε το νερό για να ποτίζουμε τα γήπεδα. Σιγά-σιγά θα γίνουν όλα. Εστιατόρια, κουζίνες, τα πάντα. Έχουν πεταχτεί όλα από μέσα, δεν υπάρχει τίποτα, έχουν σαπίσει όλα, ήταν από καιρό Μυτιληναίου. Ανοίγεις το ντουλάπι να κάνεις καφέ και πέφτει η πόρτα στα χέρια σου. Αυτά δε γίνεται στον Ηρακλή να υπάρχουν. Πρέπει το κτίριο να είναι υπόδειγμα. Θα προλάβουμε την έναρξη της προετοιμασίας, κάναμε έναν προγραμματισμό για αυτά τα έργα φέτος, του χρόνου θα γίνουν κάποια άλλα. Αλλάξαμε τα τζάμια, που ήταν θολά, είχε τραβήξει υγρασία. Είναι δουλειά μου να βοηθώ και εγώ, αφιλοκερδώς φυσικά, πάνω στη δική μου δουλειά, όπως τα αλουμίνια. Τα υλικά μας τα έφερε ο κ. Μυλωνάς, εγώ κατασκεύασα τις πόρτες, πήγα τις έβαλα. Να γίνει όμορφα. Πας μέσα και ανοίγεις την πόρτα και μπαίνεις στην τουαλέτα τώρα, δεν υπήρχε πόρτα, είχε πέσει η πόρτα. Δεν είναι λίγες, είναι ένα σωρό πόρτες. Τα γραφεία να λειτουργούν όλα όμορφα και ωραία”.\nΓια τον πήχη που ανεβαίνει με στόχο πρωταθλητισμού τη νέα χρονιά, αν διαφαίνεται άλλος συμπαίκτης, διοικητικά και κυρίως οικονομικά, για τον Στράτο Ευγένιου, πλην του Τομ Παπαδόπουλου , που βοηθά και στηρίζει:\n”Δε ξέρω τι συζητάνε, δε θέλουμε να μπλέκουμε στα… πόδια τους. Προσπαθούν να βρουν και αυτοί κάποιον ακόμα. Προς το παρόν οι δυο τους, αλλά υπάρχουν σκέψεις, συζητούν. Σιγά-σιγά όλα θα γίνουν. Αν μαζευτούμε όλοι, μια οικογένεια, θα γίνουν πολλά πράγματα. Αν εγώ μπλέκω στα πόδια του Φανάρα, του Σγουρή ή του Ιωακειμίδη, δε θα γίνει δουλειά. Εμένα με έβαλαν υπεύθυνο εκεί, ελέγχω, κοιτάω πως πάει, γιατί δε μπήκε το… πλακάκι καλά. Έτσι δουλεύουμε. Δε μπορώ να πω εγώ τον Φανάρα, πάρε τον… Γρηγόρη Δανιηλίδη, καλό σέντερ φορ, θα μου πει, που ξέρεις εσύ. Αλλά δε μπορεί και ο Φανάρας να έρθει να μου πει εμένα, γιατί δε μπήκε καλά το πλακάκι”.\nΓια την εικόνα στα οικονομικά , με την πρόθεση πρωταγωνιστικού ρόλου και το πόσο μπορεί να ανέβει το μπάτζετ:\n”Ο Ηρακλής δε μπορεί να κάθεται να γίνει κομπάρσος στη Β΄ Εθνική, ξεκινάμε να κάνουμε πρωταθλητισμό και να βγάλουμε την ομάδα φέτος. Θεού θέλοντος, λέμε αλλά δε ξέρεις πως έρχονται τα πράγματα. Αυτό είναι στο μυαλό μας. Μακάρι να αλλάξει και το σύστημα, να ανεβαίνουν κατευθείαν οι πρωταθλητές. Και οι άλλες ομάδες είναι, αλλά ο Ηρακλής, είναι… Ηρακλής, δε μπορούμε να τον αφήσουμε έτσι. Τα παιδιά τρέχουν, μιλάνε με μάνατζερ και παίκτες. Περιμένουμε να πάρουμε την άδεια, είμαστε πολύ κοντά να την πάρουμε, για να δούμε τι παίκτες θα πάρουμε και τι παίκτες θα αφήσουμε. Είναι τυπικό, αλλά ψάχνουν και τη λεπτομέρεια, είναι καινούριοι που μπήκαν. Μιλάμε με παίκτες, αλλά δε μπορούμε να ανακοινώσουμε. Με το που θα γίνει, θα βλέπετε μια ή δυο μεταγραφές σχεδόν κάθε μέρα, σιγά-σιγά. Είναι οι κ.κ. Φανάρας, Σγουρής, Κατσαμπής, Γεωργιάδης, έχουν αναλάβει, συζητούν και περιμένουν. Πολλοί παίκτες θέλουν να έρθουν στον Ηρακλή, δεν είναι λίγοι”.\nΓια το μήνυμα στον κόσμο των ” κυανόλευκων” :\n”Ο κόσμος του Ηρακλή να είναι μπροστά στην ομάδα. Να έρθουν να βοηθήσουν με τη φωνή τους, βασικά αυτό θέλουμε πρώτα. Να πάμε σε παιχνίδια και να βλέπουν οτι ο Ηρακλής έχει κόσμο. Δε βγαίνουν εύκολα καινούρια Ηρακλάκια τα τελευταία χρόνια, να μην χάνονται. Να έρθει ο μπαμπάς με το παιδί, να δουν την ομάδα, να δουν τον κόσμο να φωνάζει. Αυτά θέλουμε. Στο Καυτανζόγλειο θέλει λαό, δε γίνεται να έχεις 1.500 φιλάθλους. Στον Ηρακλή εμείς μάθαμε με κόσμο, η ηλικία η δική μου. Πιστεύω οτι θα βοηθήσει ο κόσμος φέτος και πάντα βοηθά με τον τρόπο του, δε μένει έτσι. Είναι και δύσκολες στιγμές. Βλέπετε πού πήγε η βενζίνη, πού πήγανε όλα. Ποιος θα βάλει φέτος αυτοκίνητο για εκτός έδρας. Για να πας στην Καρδίτσα θέλεις 100 ευρώ. Ο άλλος παίρνει 100 ευρώ την εβδομάδα, άλλος έχει οικογένεια. Τα λέμε εμείς, αλλά είναι δύσκολα”.\nΠροηγούμενο άρθρο Ολοκληρώθηκε η προθεσμία για τα μέλη του Γ.Σ.\nΕπόμενο άρθρο Παπαδόπουλος: Μπαίνω στη μετοχική σύνθεση


Greek, Dramas: Piece 079 – Πολύτιμος | Waters of Life for Children\nHome -- Greek -- Perform a PLAY -- 079 (Invaluable)\n(ήχος βουτιάς) Ο Ινδός ψαράς βούτηξε μέσα στον ωκεανό. Ο καλύτερος φίλος του, ο Δαβίδ Μορς, περίμενε στη βάρκα μέχρι που τον είδε να ξανανεβαίνει στην επιφάνεια. Κρατούσε κάποια κοχύλια στα χέρια του. Άνοιξε ένα απ’ αυτά με το σουγιά του.\nΔαβίδ Μορς: «Ραμπάου, είσαι καταπληκτικός ψαράς. Το μαργαριτάρι που βρίσκεται στο κοχύλι που μάζεψες, αξίζει μια περιουσία».\nΡαμπάου: «Ναι, είναι πολύ καλό».\nΔαβίδ Μορς: «Είναι το καλύτερο μαργαριτάρι που έχω δει ποτέ στη ζωή μου!»\nΡαμπάου: «Έχω ένα μαργαριτάρι στο σπίτι μου, που είναι πολύ καλύτερο απ’ αυτό».\nΔαβίδ Μορς: «Εγώ βρίσκω αυτό το μαργαριτάρι τέλειο. Μην το βλέπεις τόσο κριτικά».\nΡαμπάου: «Αυτό είναι που λες πάντα για τον Θεό σου. Οι άνθρωποι νομίζουν ότι είναι καλοί, αλλά εσύ λες ότι ο Θεός βλέπει πώς είναι πραγματικά μέσα στην καρδιά τους».\nΔαβίδ Μορς: «Ναι, έχεις δίκιο. Αλλά ο Θεός θέλει να καθαρίσει την βρώμικη καρδιά του κάθε ανθρώπου. Αυτό είναι το δώρο του Θεού. Το καταλαβαίνεις αυτό;»\nΕν τω μεταξύ, οι δύο φίλοι είχαν φτάσει στην ακτή.\nΡαμπάου: «Δαβίδ, πολύ εύκολο μου φαίνεται αυτό. Εγώ είμαι πολύ περήφανος για να δεχτώ ένα δώρο. Θέλω να κάνω κάτι για να κερδίσω τη σωτηρία μου. Βλέπεις εκεί τι κάνει αυτός ο προσκυνητής; Θα περπατήσει ξυπόλυτος πάνω σε κοφτερές πέτρες μέχρι την Καλκούτα. Εγώ θα πάω με τα γόνατά μου μέχρι το Δελχί».\nΔαβίδ Μορς: «Ραμπάου, αυτό είναι πάνω από χίλια χιλιόμετρα... Δεν θα προλάβεις να φτάσεις ποτέ ζωντανός, θα πεθάνεις από την εξάντληση και την αιμορραγία».\nΑλλά τίποτε από αυτά που έλεγε ο Δαβίδ δεν έπεισαν τον Ραμπάου. Πέρασαν μερικές μέρες όταν…\nΔαβίδ Μορς: «Ραμπάου, εσύ είσαι; Πέρνα μέσα».\nΡαμπάου: «Δαβίδ, αύριο θα αρχίσω το τάμα μου, το περπάτημα με τα γόνατα μέχρι το Δελχί. Ήθελα να σου πω για το γιο μου πριν φύγω».\nΔαβίδ Μορς: «Έχεις γιο;»\nΡαμπάου: «Ήταν ο καλύτερος ψαράς μαργαριταριών σ’ όλη την Ινδία. Ήθελε να βρει το πιο όμορφο μαργαριτάρι. Και το βρήκε. Αλλά επειδή έμεινε πολλή ώρα κάτω από το νερό, πέθανε λίγο μετά από ασφυξία (ήχος από λυγμό). Επειδή είσαι ο καλύτερος φίλος μου, θέλω να σου δώσω αυτό – το μαργαριτάρι που βρήκε».\nΔαβίδ Μορς: «Ραμπάου, αυτό είναι θαυμάσιο! Τι τέλειο μαργαριτάρι! Αλλά δεν μπορώ να το δεχτώ ως δώρο. Θα σου δώσω 10.000 ρούπιες γι’ αυτό».\nΡαμπάου: «Όχι, αυτό το μαργαριτάρι δεν είναι για πούλημα, δεν μπορείς να το αγοράσεις!»\nΔαβίδ Μορς: «Αν αξίζει πιο πολλά λεφτά, θα δουλέψω για να πληρώσω την αξία του».\nΡαμπάου: «Δαβίδ, αυτό το μαργαριτάρι είναι ανεκτίμητο. Δεν θα το πουλούσα ούτε για όλα τα λεφτά του κόσμου. Ο γιος μου πλήρωσε με τη ζωή του γι’ αυτό!»\nΔαβίδ Μορς: «Ραμπάου, αυτό ακριβώς σου έλεγα για τον Θεό. Το δώρο της σωτηρίας που προσφέρει ο Θεός, δεν μπορεί να αγοραστεί ούτε με λεφτά, ούτε με κάποια καλή πράξη που θα κάνεις, επειδή κόστισε στον Χριστό τη ζωή Του. Δεν θα ήθελες να δεχτείς σήμερα το δώρο της σωτηρίας που σου χαρίζει;»\nΡαμπάου: «Τώρα καταλαβαίνω. Η σωτηρία που χαρίζει ο Θεός κόστισε τη ζωή του Γιου Του και μόνο δωρεάν μπορεί να την προσφέρει. Ναι, θέλω να δεχτώ το δώρο της σωτηρίας Του σήμερα».\nΗ σωτηρία είναι δώρο του Θεού που προσφέρεται και σε σένα, σήμερα.\nΆνθρωποι: Αφηγητής, Δαβίδ Μορς, Ραμπάου\nPage last modified on April 24, 2020, at 08:15 AM | powered by PmWiki (pmwiki-2.3.3)


Νεόδμητη ανεξάρτητη μεζονέτα εξαιρετικής κατασκευής σε τρία επίπεδα σε οικόπεδο 1700.τ.μ. με μεγάλες βεράντες με θέα στη θάλασσα. Η υπέροχη αυτή μεζονέτα είναι κατασκευασμένη με πολύ ποιοτικά υλικά...\nΜΟΝΑΔΙΚΗ ΕΥΚΑΙΡΙΑ πωλείται γωνιακή, διαμπερής και φωτεινή μεζονέτα, πρόσοψης 145 τ.μ. στο κέντρο της Επανομής, κατασκευής του 2009. Αποτελείται από 4 υπνοδωμάτια, σαλόνι, κουζίνα και 2 μπάνια, ενώ...\nΚωδικός ακινήτου: 2-435 - Θερμαϊκός Περαία ΠΩΛΕΙΤΑΙ μεζονέτα συνολικής επιφάνειας 240 τ.μ. 3 επιπέδων . Αποτελείται από 4 υπνοδωμάτια, σαλοκουζίνα, 3 μπάνια . Είναι κατασκευασμένη το 1997 και...\nΚωδικός ακινήτου: 14970 ΘΕΡΜΗ (Δροσιά) ΠΩΛΕΙΤΑΙ Μεζονέτα LOFT υπό ανέγερση (παράδοση 6/2023) 2 επιπέδων συνολικής επιφάνειας 181 τ.μ. Αποτελείται από 4 υπνοδωμάτια, σαλοκουζίνα, 3 μπάνια και WC. ...\nΜεζονέτα 168τ.μ. προς πώληση\nΤρίλοφος προς πώληση 168τμ. μεζονέτα 3 επίπεδων με 550τμ. περίπου κήπο πολυτελούς κατασκευής. Στο ισόγειο σαλόνι με χωριστή πλήρες κουζίνα με ηλεκτρικές συσκευές , μπάνιο, αποθήκη και δωμάτιο λέβ...\nΤριάδι Θεσσαλονίκης περιοχή προς πώληση μεζονέτα 160τ.μ. Καταπληκτική 4 επιπέδων, διαμπερής Μεζονέτα, ιδιωτικής κατασκευής με υπέροχα διαμορφωμένο κήπο. Το σπίτι διαθέτει ανεξάρτητη είσοδο για το ι...\nΚωδ: 11508 - Αγγελοχώρι ΠΩΛΕΙΤΑΙ Μεζονέτα συνολικής επιφάνειας 103 τ.μ. 2 επιπέδων. Αποτελείται από 3 Υπνοδωμάτια, Σαλοκουζίνα, Μπάνιο και WC. Είναι κατασκευασμένη το 2005 και διαθέτει θέρμανσ...\nΚωδ: 11517 - Αγία Τριάδα ΠΩΛΕΙΤΑΙ Μεζονέτα συνολικής επιφάνειας 180 τ.μ. 3 επιπέδων. Αποτελείται από 3 Υπνοδωμάτια, Σαλοκουζίνα, 2 Μπάνια και WC. Είναι κατασκευασμένη το 2000 και διαθέτει θέρμ...\nΠωλείται ημιτελής μεζονέτα 3 επιπέδων, 172 τμ, 500τμ οικόπεδο στον Τρίλοφο Θεσσαλονίκης προς 155.000 €. Η μεζονέτα έχει 3 υπνοδωμάτια, σαλοκουζίνα, μπάνιο, 2 wc, αποθήκη και ενιαίο χώρο με ένα δωμ...\nΚωδ: 531196 - Μίκρα Καρδιά ΠΩΛΕΙΤΑΙ Μεζονέτα συνολικής επιφάνειας 118 τ.μ. 2 επιπέδων. Αποτελείται από 3 Υπνοδωμάτια, Σαλόνι, Κουζίνα, Μπάνιο και WC. Είναι κατασκευασμένη το 2008 και διαθέτει θ...\nΘέρμη προς πώληση μεζονέτα 250τ.μ., 4 επιπέδων με κήπο περίπου 300τ.μ. Είναι δίπλα σε βουνό, με απεριόριστη θέα, ήσυχο περιβάλλον, κοντά στο ΦΡΑΓΜΑ. Αποτελείται: ημιυπόγειο από κουζίνα - μπάνιο - δ...\nΚωδικός ακινήτου: 14640 Εξαιρετική μεζονέτα με απεριόριστη θέα - Nέα Ραιδεστός -ΠΩΛΕΙΤΑΙ κατά αποκλειστικότητα από το γραφείο μας φωτεινή και άνετη μεζονέτα συνολικής επιφάνειας 160 τ.μ.(καθαρά)...\nΠωλείται επιπλωμένη μεζονέτα 2 επιπέδων, 110 τμ στο Αγγελοχώρι Θεσσαλονίκης. Το σπίτι διιαθέτει 2 δωμάτια, σαλοκουζίνα, μπάνιο, βεράντες, θωρακισμένη πόρτα ασφαλείας, αυτόνομη θέρμανση πετρελαίου,...\nΜεζονέτα 195τ.μ. προς πώληση\nΠεραία, μεζονέτα 195 τ.μ., προσόψεως, διαμπερές, φωτεινό, πλήρως ανακαινισμένο (2021). Είναι κατασκευής του 1999. Αποτελείται από 4 υπνοδωμάτια, 2 σαλοκουζίνες, 3 μπάνια (με μπανιέρα), με μπαλκόνι....\nΘΕΡΜΗ - Δείτε όλη τη Θέρμη μόνο μαζί μας - πολυτελής βιοκλιματική διώροφη μεζονέτα 150τ.μ. 2 επιπέδων με αποκλειστικής χρήσης δώμα περίπου 60τμ. Διαθέτει ενεργειακά κουφώματα, κέλυφος θερμοπρόσο...\nΚωδ: 11329 - Επανομή ΚΟΡΕΛΟ Κέντρο ΠΩΛΕΙΤΑΙ Μεζονέτα συνολικής επιφάνειας 300 τ.μ. 3 επιπέδων. Αποτελείται από 4 Υπνοδωμάτια, Σαλοκουζίνα, 2 Μπάνια και 2 WC. Είναι κατασκευασμένη το 2007 και δι...\nΚωδ: 11555 - Τρίλοφο ΠΩΛΕΙΤΑΙ Μεζονέτα συνολικής επιφάνειας 200 τ.μ. 3 επιπέδων. Αποτελείται από 4 Υπνοδωμάτια, 2 Σαλόνια, 2 Κουζίνες, 3 Μπάνια και 2 WC. Είναι κατασκευασμένη το 2010 και διαθέτ...\nΚωδ: 11036 - Μίκρα Καρδιά ΠΩΛΕΙΤΑΙ Μεζονέτα συνολικής επιφάνειας 217 τ.μ. 3 επιπέδων. Αποτελείται από 3 Υπνοδωμάτια, 2 Σαλόνια, Κουζίνα, 2 Μπάνια και WC. Είναι κατασκευασμένη το 2012 και διαθέτ...\nΚωδικός ακινήτου: 13-1667 - Χορτιάτης Κέντρο ΠΩΛΕΙΤΑΙ μεζονέτα συνολικής επιφάνειας 124 τ.μ. 2 επιπέδων . Αποτελείται από 3 υπνοδωμάτια, σαλόνι, κουζίνα, 2 μπάνια και 2 WC. Είναι κατασκευασμένη...\nΘΕΡΜΗ - Δείτε όλη τη Θέρμη μόνο μαζί μας - πολυτελής βιοκλιματική διώροφη μεζονέτα 158τμ. με εμβαδό οικοπέδου 160τμ. ατομικά parking . Διαθέτει ενεργειακά κουφώματα, κέλυφος θερμοπρόσοψης, σώμα...


Google παιδιά Google ΠΑΡΑΚΟΛΟΥΘΗΣΗ ΚΙΝΗΤΟΥ Παράσχος: «Πάμε να κερδίσουμε τον Παναθηναϊκό» – Expressive Arts Blog\nΠΑΡΑΚΟΛΟΥΘΗΣΗ ΚΙΝΗΤΟΥ Στον Ατρόμητο σκέφτονται ήδη τον ΝΤΕΤΕΚΤΙΒ Παναθηναϊκό, ΝΤΕΤΕΚΤΙΒ σύμφωνα ΝΤΕΤΕΚΤΙΒ με τον ΝΤΕΤΕΚΤΙΒ Γιώργο ΝΤΕΤΕΚΤΙΒ Παράσχο, ΝΤΕΤΕΚΤΙΒ ΝΤΕΤΕΚΤΙΒ ΝΤΕΤΕΚΤΙΒ ο οποίος έστρεψε το βλέμμα ΝΤΕΤΕΚΤΙΒ του στο ΝΤΕΤΕΚΤΙΒ παιχνίδι ΝΤΕΤΕΚΤΙΒ της Λεωφόρου…”\nΠαράσχος: «Πάμε να κερδίσουμε τον Παναθηναϊκό» ΠΑΡΑΚΟΛΟΥΘΗΣΗ ΚΙΝΗΤΟΥ\nΣτον Ατρόμητο σκέφτονται ήδη τον Παναθηναϊκό, σύμφωνα με τον Γιώργο Παράσχο, ο οποίος έστρεψε το βλέμμα του στο παιχνίδι της Λεωφόρου\nΗ νίκη επί του ΟΦΗ ικανοποίησε απόλυτα τον Γιώργο Παράσχο, ο οποίος στη συνέντευξη Τύπου μετά το παιχνίδι τόνισε πως η ομάδα του πάει σε κάθε παιχνίδι για τη νίκη. Μάλιστα, όπως τόνισε, έτσι ακριβώς θα κάνει και την επόμενη εβδομάδα κόντρα στον Παναθηναϊκό στη Λεωφόρο.\nΑναλυτικά όσα δήλωσε ο Παράσχος στη συνέντευξη Τύπου:\n«Συγχαρητήρια στα παιδιά γιατί ήμασταν πολύ συγκεντρωμένοι και στα 93 λεπτά. Δεν σας κρύβω ότι ήμουν επιφυλακτικός, γιατί ο ΟΦΗ έδειξε στα τελευταία ματς πολύ σφιχτή ομάδα, που ήξερε τι ήθελε. Αυτή η συγκέντρωση που είχαμε συνοδεύτηκε και με μια πολύ καλή απόδοση.\nΠροηγηθήκαμε και μπορούσαμε να πετύχουμε κι άλλα γκολ. Περάσαμε μια άνετη αγωνιστική. Στο δεύτερο ημίχρονο αλλάξαμε λίγο το στυλ, λόγω της πίεσης, θέλοντας να προστατεύσουμε την άμυνα μας. Δώσαμε χώρο, αλλά β γάλαμε αντεπιθέσεις πολύ καλές, είχαμε τρίτο γκολ και κάναμε μια άνετη νίκη.\nΤο μυαλό μας πλέον είναι στο ματς του επόμενου Σαββάτου με τον Παναθηναϊκό, που είναι καθοριστικό. Η ομάδα μας δίνει την εικόνα πως όπου κι αν παίξει κυνηγάει τους τρεις βαθμούς. Έτσι θα κάνουμε και στη Λεωφόρο. Θα πάμε να κερδίσουμε. Πιστεύω ότι η σημερινή είναι μία από τις καλύτερες εμφανίσεις.\nΜέσα από τις απουσίες κερδίζεις παίκτες. Με έχει ενθουσιάσει ο Καραμάνος. Εχει δείξει ότι έχει μεταμορφωθεί. Αυτό το παιδί μας δίνει πολλές λύσεις στην επίθεση και φορ και στα άκρα. Μπορούμε να ποντάρουμε και σε αυτόν και στον Φάμπιο και στον Μπάλλα».\nδιοίκηση διοίκηση Παράνομες ΣΥΣΤΗΜΑΤΑ ΑΣΦΑΛΕΙΑΣ ΒΟΛΟΣ ΣΥΣΤΗΜΑΤΑ ΣΥΝΑΓΕΡΜΟΥ ΒΟΛΟΣ Εκατομμύρια ευρώ ζημιά στο ΙΚΑ από παράνομες συντάξεις\nΝομική Κρίση ΟΤΕ ΣΥΝΑΡΓΕΡΜΟΙ ΒΟΛΟΣ Καταρρίπτεται η σύνδεση αυγών και χοληστερίνης


Ανακαίνιση Μπανιου | Ανακαίνιση Σπιτιού | Ανακαινίσεις | Anakainisi\nΑνακαίνιση μπάνιου με την anakainisi\nΥπάρχουν πολλοί λόγοι για να προβεί κάποιος στην Ανακαίνιση Μπάνιου. Ένας από τους σημαντικότερους, η παλαιότητα του μπάνιου & κατ΄επέκταση τα προβλήματα στη λειτουργία του. Τα παλιά μπάνια εμφανίζουν κυρίως βλάβες στις υδραυλικές εγκαταστάσεις. Υγρασίες, διαρροές στο δίκτυο ύδρευσης, φθαρμένα & σπασμένα πλακάκια είναι κάποια από τα προβλήματα, μας υποχρεώνουν να προβούμε στην ολική ανακαίνιση του μπάνιου μας.\nΗ παλαιότητα όμως δεν είναι ο μόνος λόγος για να προβεί κάποιος σε Ανακαίνιση Μπάνιου. Τα χρόνια περνάνε & η παλαιομοδίτικη αισθητική καθώς & η ανάγκη για ανανέωση του χώρου σε μια πιο λειτουργική διάταξη καθιστά επίσης ένα λόγο για ανακαίνιση. Οποιοσδήποτε & αν είναι ο λόγος, η anakainisi είναι εδώ για να σας βοηθήσει & να δημιουργήσει για εσάς το ιδανικό μπάνιο! Η anakainisi, πρωτοπόρος στον τομέα της ανακαίνισης έχει αποδείξει στους πελάτες της, ότι η εμπειρία για την οργάνωση & κατασκευή ενός έργου, καθώς & ο επαγγελματισμός των ανθρώπων μας, είναι το κλειδί για μια επιτυχημένη ανακαίνιση. Δουλεύουμε με την μέθοδο “με το κλειδί στο χέρι”. Προσφέρουμε ολοκληρωμένες προτάσεις & αναλαμβάνουμε τον σχεδιασμό, την οργάνωση, την κατασκευή & γενικά την ριζική ή μερική ανακαίνιση του μπάνιου σας, γρήγορα, υπεύθυνα & οικονομικά.\nΣτην anakainisi σχεδιάζουμε & οργανώνουμε την ανακαίνιση του μπάνιου σας!!\nΤι περιλαμβάνει η μελέτη & σχεδίαση ενός μπάνιου;\n√ Αυτοψία στον χώρο του μπάνιου.\n√ Συζήτηση με τον πελάτη για τις αναδιαμορφώσεις που επιθυμεί να γίνουν, σύμφωνα πάντα με τον οικονομικό του προϋπολογισμό.\n√ Αποτύπωση & καταμέτρηση του μπάνιου για την δημιουργία νέας κάτοψης & καταγραφή όλων των εργασιών που θα χρειαστεί ο χώρος\n√ Παρουσίαση (στον εκθεσιακό μας χώρο) των νέων κατόψεων που έχουμε ετοιμάσει για εσάς καθώς & μια σειρά από εναλλακτικές προτάσεις, για να επιλέξετε με την σειρά σας το σενάριο που αρμόζει στην αισθητική & βεβαίως στα οικονομικά σας.\n√ Παρουσίαση της οικονομοτεχνικής μας μελέτης με αναλυτικές λεπτομέρειες, περιγράφοντας όλες τις εργασίες που θα χρειαστεί ο χώρος σας, τα υλικά που θα χρησιμοποιηθούν καθώς και αναλυτικό κοστολόγιο & χρονοδιάγραμμα.\n√ Παρουσίαση των προτεινόμενων υλικών που σας έχουμε συμπεριλάβει ή επιλέγοντας διαφορετικά υλικά, τα προσαρμόζουμε στην τελική μελέτη.\n√ Δημιουργία 3D (τρισδιάστατων φωτορεαλιστικών απεικονίσεων) του χώρου του μπάνιου ώστε να γίνει καλύτερα κατανοητός ο συνδυασμός των χρωμάτων & των υλικών που επιλέξατε.\n√ Ανάλυση των χρονοδιαγραμμάτων & των διαφόρων λεπτομερειών.\n√ Διαμόρφωση του τελικού κοστολογίου βάση του αρχικού σας προϋπολογισμού.\nΜε την διαδικασία που προηγήθηκε το σημαντικότερο αποτέλεσμα είναι, ότι πριν ξεκινήσει οποιαδήποτε εργασία, εσείς έχετε επαρκή εικόνα του τελικού αποτελέσματος, γνωρίζετε το τελικό κόστος, & το ακριβές χρονοδιάγραμμα, πριν ακόμα κλείσει οποιαδήποτε συμφωνία.\nΣτην anakainisi δημιουργήσαμε ενδεικτικά πακέτα ανακαίνισης μπάνιου για να ενημερωθείτε σχετικά με τις παροχές, τις εργασίες, τα υλικά, τους χρόνους & τα κόστη που χρειάζεται μια ανακαίνιση μπάνιου, στο μέγεθος των τετραγωνικών μέτρων του ακινήτου σας. Σκοπός μας είναι να σας δώσουμε μια γενική ιδέα.Τα πακέτα ανακαίνισης που θα βρείτε εδώ, διαχωρίζονται ανάλογα με το μέγεθος του χώρου & το εύρος των εργασιών που επιθυμεί ο ενδιαφερόμενος. Περιγράφονται αναλυτικά όλες οι απαραίτητες εργασίες & τα υλικά που θα χρησιμοποιηθούν. Όλα μας τα πακέτα είναι ευέλικτα & επιτρέπουν στον πελάτη μας, την προσθαφαίρεση ή αλλαγή εργασιών & υλικών ανάλογα με τις προτιμήσεις του. *Το κόστος & οι ποσότητες των υλικών είναι ενδεικτικές & προσαρμόζονται στα δεδομένα & τις ανάγκες του κάθε χώρου.\n*Το κόστος της ανακαίνισης μπορεί να έχει τεράστια διαβάθμιση, ακόμα & αν η ανακαίνιση αφορά δύο μπάνιων ίδιων τετραγωνικών & ίδιας διαρρύθμισης. H διαβάθμιση ποικίλει ανάλογα με τον πελάτη, τις ανάγκες του, τα υλικά που θα επιλέξει, τα χρήματα που μπορεί να διαθέσει καθώς & το πόσο θέλει να επέμβει στο χώρο.\nΟικονομικό Πακέτο ανακαίνισης μπάνιου\nΜεσαίο Πακέτο ανακαίνισης μπάνιου\nΕνδεικτικές εργασίες στη κατηγορία “Αναικαίνιση Μπάνιου”"\nΑνακαίνιση μπάνιου Πειραιάς\nΝτουζιέρα χτιστή με κάθισμα\nΕταιρεία ανακαίνιση μπάνιου\nΙδέες για μπάνιο\nΑνακαίνιση μπάνιου κόστος\nΑνακαίνιση μεταφορά μπάνιου\nΑνακαίνιση μπάνιου Αθηνά\nΣχέδια για έπιπλα μπάνιου\nΑνακαίνιση μπάνιου πακέτα\nΑνακαίνιση μπάνιου βήματα\nΑνακαίνιση μπάνιου 40τμ2\nΠλακάκια μπάνιου τιμές\nAirbnb & Ανακαίνιση


REX Natural Range Sensitive με Σολομό πλήρης ξηρή τροφή\nΥποααλεργική Τροφή με σολομό ως τη μοναδική ζωϊκή πρωτεΐνη, επίσης με πατάτα ως υδατάνθρακα. Η φόρμουλά της βοηθά στην πέψη της τροφής.\nSensitive με Σολομό\nΚΟΙΤΑΞΤΕ ΤΕΛΕΙΟ ΤΡΙΧΩΜΑ! Επιπλέον ενέργεια που φροντίζει τόσο εντός όσο και εκτός με τα Ωμέγα 3 & 6.\nΣΥΣΤΑΣΗ: Φρέσκος σολομός (20%), Ρύζι, Αραβόσιτος, Άλευρα σολομού, Πατάτα (14%), Λιπαρά πουλερικών, Υδρολυμενος σολομός, Πολτός τεύτλων, Μαγιά, Μεταλλικά στοιχεία, Ραδίκια (0.05% FOS), Μαννάνη-ολιγοσακχαρίτες (MOS 0.05%), Εκχύλισμα γιούκα. ΑΝΑΛΥΤΙΚΑ ΣΥΣΤΑΤΙΚΑ: Ακατέργαστη πρωτεΐνη 28.00%, Έλαια και λιπαρά 17.00%, Ωμέγα-3 λιπαρά οξέα 0.5%, Ωμέγα-6 λιπαρά οξέα 3.00%, Ακατέργαστες ίνες 3.50%, Ακατέργαστη τέφρα 7.00%, Ασβέστιο 1.40%, Φώσφορος 0.95%. ΠΡΟΣΘΕΤΑ: Αντιοξειδωτικά: Εκχυλίσματα τοκοφερολών από φυτικά έλαια.\nΠΛΗΡΗΣ ΤΡΟΦΗ ΓΙΑ ΕΝΗΛΙΚΟΥΣ ΣΚΥΛΟΥΣ ΜΕΤΑ ΤΟΥΣ 12 ΜΗΝΕΣ.\nΗΜΕΡΗΣΙΟΣ ΟΔΗΓΟΣ ΔΙΑΤΡΟΦΗΣ της συνταγής “Sensitive”